
Juletidens glade budskab om 


ARSEN! 


AA 





gavmildhed og kærlighed til sin næ- 


ste er blevet indledt med et angreb på ”de forkælede” kontant- 
hjælpsmodtagere. Angrebet kommer ikke kun fra de borgerlige 
- selv den nye regering forfalder til denne pinlige klassehetz. 


Denne absurde mediekampagne 
dækker over en virkelighed med 
global krise, der kun bliver værre 
hver eneste dag med stigende ar- 
bejdsløshed som følge. Samtidig 
forsøger man med angrebet at skabe 
splittelse imellem de dele af arbejds- 
klassen, der har et job, og dem som 
ikke har et job og er på kontanthjælp. 


Imens alt det sker, er de rigeste 
sluppet væsentligt billigere, end de 
havde troet ved den nye regerings fi- 
nanslov. Finansloven rummer ingen 
ny beskatning af de milliarder som 
Mærsk hiver op af vores Nordsø. Et 
løfte som alle regeringspartier ellers 


snakkede flot for inden valget. Der 
bliver ingen millionærskat, som el- 
lers var en del af S-SF's valgløfte. 


I stedet bliver det en krisepolitik, 
der fortsætter med nedskæringer. 
Dagpengereformen og efterløns- 
reformen videreføres med den nye 
regering. De skamløse høje billetpri- 
ser på offentlig transport stiger, og 
regeringen indfører ekstra afgifter, 
der kommer til at ramme arbejder- 
klassen allerhårdest. 

Enhedslisten har i hele sagen 
om kontanthjælpsmodtagere kørt 
virkelig god stil, og har konsekvent 
snakket de borgerlige og regeringen 


imod. Desværre har de også for 
første gang nogensinde stemt for 
statens finanslov, som ikke indehol- 
der mange væsentlig forbedringer, 
men rigtig mange forringelser, uden 
nogen nævneværdig modstand inde 
i partiet. 


Herfra skal der lyde en opfordring 
til alle socialister om at tage erfa- 
ringerne fra det begivenhedsrige år 
2011 videre ind til 2012. Vi gør det for 
let for magthaverne det kommende 
år, medmindre vi starter med at or- 
ganisere os og bygge lokal modstand 
op fra neden. 


Socialismen 
må genvinde sit 
hegemoni 


Selvom den økonomiske krise har 
rejst tvivl om det kapitalistiske 
system, er modstanden mod dette 
system, generelt kun defineret ved 
dens enighed om at være antikapiti- 
stisk. Hvad skal der sættes i stedet? 


Læs side 08 


Hvem repræsen- 
terer de 99 % 


Occupy-bevægelsen har stået imod 
utallige forsøg fra magthaverne på 
at isolere, håne og knuse den. Nu 
går den mod vinter men skal ikke 
længere frygte kold isolation. I ste- 
det lurer endnu en fare i en kvalm 
og omklamrende omfavnelse fra det 
demokratiske parti. 

NES RSS ET TELE 


Hvorhen Enhedslisten? 


Sammenligner man EL med de andre 
parlamentariske partier har EL skam 
gjort det helt pænt. EL kan tage ansvaret 
for de ”røde” fingeraftryk, mens SRSF 
står med ansvaret for nedskæringerne. 


Ogmange er jo blevet nøjsomme efter 10 
år med VKO. Så det er næppe EL, der bliver 
straffet i meningsmålingerne. 

Men er EL bare et parlamentarisk parti? 
Eller er det et parti for forandring uden for 
det parlamentariske cirkus? 

På enhedslisten.dk hedder det i ”En- 
hedslistens hovedresultater under finans- 
lovsforhandlingerne” igen og igen: ”det 
lykkedes Enhedslisten at få”, ”Enhedsli- 
sten har også fået”, ”Enhedslisten sikrede 
også” OSV. OSV. 

I et medie-(reklame) perspektiv er det 
smart at sælge finansloven som en sejr 
for Enhedslisten. Men i et klassekamps- 
opbygnings perspektiv var et ja til finans- 
loven et stort svigt. 

Det var et svigt for alle dem, som argu- 
menterer for, at det gør en forskel, hvad 
man stemmer. Det var et svigt for alle 
dem, som argumenterer for, at der er et 
alternativ til nedskæringer, og at vi ikke 
behøver at lægge under for logikken om, 
at vi skal konkurrere med arbejdere i an- 
dre lande for at sikre vores kapitalisters 
konkurrenceevne. 

Enhedslisten er rykket et skridt tættere 
ind mod den sump, som den nye regering 
allerede er havnet i. 


Det stærkeste ord er NEJ 


Nogen siger, at et nej til finansloven ville 
betyde, at regeringen ville vælte. Det er 
muligt, men spørgsmålet er, om det er 
frygten for nyvalg, som skal styre vores 


Folketinget som 


politik? 

Om man stemmer for eller imod en 
finanslov, må handle om indholdet - ikke 
om truslen om nyvalg. 

Denne trussel om at regeringen ville 
falde kan bruges igen og igen til at få En- 
hedslisten til at acceptere hvad som helst. 
Enhedslisten burde have meldt klart ud og 
sagt, at hvis regeringen falder pga. finans- 
loven så har den væltet sig selv. 


I øvrigt har Venstre og Socialdemo- 
kraterne stemt for hinandens finanslove 
siden 1990 så derfor er det ikke sikkert, at 
regeringen ville vælte, hvis Enhedslisten 
havde stemt nej. 

Noget er dog sikkert; nemlig at et nej fra 





Enhedslisten ville have skabt debat mange 
steder i samfundet. 

I København har 1/3 af byen stemt på 
Enhedslisten, og her ville et nej havde fået 
en heftig debat til at blusse op. Medlem- 
mer og sympatisører ville med mere rank 
ryg kunne havde sagt til deres kolleger, at 
der er et alternativ til endnu en omgang 
nedskæringer. 


Et nej ville havde betydet, at Enhedsli- 
sten skulle diske op med nogle svar som 
ville handle om, at kampen og alternativet 
ligger uden for folketinget, at det er, når 
almindelige mennesker går i kamp, at vi 
kan rykke ved noget, at vi bliver nødt til at 
forsvare efterlønnen og dagpengene ved at 


Enhedslisten og finansloven 


starte politiske strejker. 

Etnej ville stille krav om helt andre svar 
og et helt andet sprog fra Enhedslisten. 
Desværre er det sprog, som handler om 
strejker og folks egen aktivitet svagt i 
Enhedslisten parlamentets-logik over- 
for kamp-logikken i denne omgang. 
Spørgsmålet er, om det bliver anderledes 
i fremtiden? 


Valgkamp eller klassekamp? 
Meget tyder på, at mange i Enhedslistens 
ledelse ønsker at fortsætte vejen hen imod 
at blive et ansvarligt, valgkampsparti. 
Ja'et til krigen i Libyen og accepten af de 
snævre økonomiske rammer, som er sat 
op om det politiske spil, er signaler i den 
forkerte retning. 


Enhedslisten er dog stadig et vigtigt 
netværk af gode socialister, men spørgs- 
målet er, om vores fundament er ved at 
ændre sig. 

Mødesman i afdelingerne for at tale om 
opbygning af bevægelser og demonstra- 
tioner? Eller for at være baggrundsgruppe 
til parlamentarikerne? Og i faglige sam- 
menhænge udgør man så en opposition 
til de fagbosser som taler om, at intet kan 
lade sig gøre, eller er man allieret med 
fagtoppen? 

Der er stadig en kamp om Enhedslistens 
sjæl, men på det seneste er det gået den 
forkerte vej. 





JESPER JUUL MIKKELSEN OG CHRISTINE KYNDI 
BERGEN 


talerstol 


Spørgsmålet om revolutionæres forhold til såkaldte 
arbejderregeringer (eller centrum-venstre regeringer 
i vores tilfælde) har tidligere været diskuteret heftigt 
på den revolutionære venstrefløj. 

Lenin skrev i 1920, at revolutionære skulle støtte en 
arbejderregering ”som rebet støtter den hængte”. Med 
det mente han, at revolutionæres opgave er at hjælpe 
med at sætte reformisterne på taburetterne for at vise 
for arbejderklassen, at reformistisk politik ikke har 
nogen svar. 

Venstrefløjen på prøve 

Men samtidig med at arbejderregeringen kommer 
til magten, bliver revolutionære sat på prøve. Vi må 
have selvstændige bud, bruge vores taletid på at sige, 
at det er folk selv, der kan skabe forandring, ikke en 
”rød” regering. 

Det er, hvad vi mener med at bruge folketinget som 
talerstol: Vi skal bryde folks illusioner om, at vi kan 
vælge folk til atløse vores problemer—ikke understøtte 
illusionerne. Vi skal bruge talerstolen til at kalde til 
kamp. 

Enhedslisten bør samtidig ikke have nogen illusioner 
om at kunne holde regeringen til venstre ved brug af 
gode argumenter og forhandlinger, hvilket vi allerede 
har fået demonstreret. I andre europæiske lande har 
Socialdemokraterne stået forrest med brutale nedskæ- 
ringer pga. krisen. 

Det vil også ske her, spørgsmålet er så blot om 
Enhedslisten har noget at sige til de mange skuffede 
vælgere — andet end at man skal stemme anderledes 
næste gang? 





JESPER JUUL MIKKELSEN OG CHRISTINE KYNDI BERGEN 





16. november vedtog Enhedslistens 
hovedbestyrelse — for første gang 
i partiets historie — enstemmigt at 
stemme for et forlig med regeringen 
om finansloven. Kun to undlod at 
stemme. 

Dennye regering genfremlagde den 
finanslov, som VKO ville have brugt 
som udgangspunkt for deres forhand- 
linger, hvis de havde vundet valget. 

Selv om der er sket nogle forbed- 
ringer i forhold til VKO's finanslov, er 
”det jo ikke de allerstørste udgifter og 
indtægter, der her rykkes rundt på,” 
som Michael Svarer, økonomiprofes- 
sor på Århus universitet, sagde til 
Information 3. november. 


Borgerlig krisepolitik 

Enhedslisten har sagt ja til statens 
budget for næste år. Dette budget, fi- 
nansloven, er en central del af regerin- 
gens krisepolitik — som i alt væsentligt 
er en fortsættelse af VKO's krisepolitik. 

Denne krisepolitik omfatter også 
forringelser af dagpengeretten og 
afskaffelsen af efterlønnen. Desværre 
har Enhedslisten ikke gjort fjernelsen 
af disse forringelser til en betingelse 
for at stemme for finansloven (dog 
er dagpengeforringelserne udskudt 
et halvt år). 

Fjernelsen af efterlønnen har været 
et af de vigtigste politiske mål for de 
borgerlige i mange år. Ogviernui 
den absurde situation, at det er SRSF 


— de samme som EL har indgået fi- 
nanslovsforlig med — der fremsætter 
forslaget om fjernelse af efterlønnen 
som deres eget forslag. 

Den nye regering har allerede skuf- 
fet mange og brudt sine valgløfter 
på centrale områder, fx priser på 
offentlig transport. Og flere ledende 
socialdemokrater har været ude i 
medierne og hetze arbejdsløse og 
kontanthjælpsmodtagere mindst lige 
så godt, som nogen borgerlig politiker 
kunne havde gjort. 

En finanslov er ikke som enhver 
anden lov. Den er en samlet retning 
for den økonomiske politik. 

Ved at sige ja til finansloven har et 
parti som EL sendt et signal om, at 
finansloven gåri en helt anden retning 
end VKO's krisepolitik. 

Men indholdsmæssigt er forskel- 
lene små. De få forbedringer i finans- 
loven betaler vi selv gennem øgede 
afgifter. Til gengæld kan SRSF bruge 
ELs støtte til at dække sig for kritik fra 
venstre, som det følgende eksempel 
viser. 


Enhedslisten svigter kriti- 
kerne 

I DR's deadline 29. november var 
FOA's formand, Dennis Kristensen, 
inde og tale med Rasmus Prehn, tra- 
fikordfører for Socialdemokraterne. 
De talte om priserne for offentlig 
transport, der skal stige igen. 


Dennis Kristensen påpegede både 
dette, og at finansloven er socialt 
skæv, vender den tunge ende nedad 
og vil ramme hans medlemmer hårdt. 

Rasmus Prehn svarede: ”Alene det 
at Enhedslisten støtter den samlede 
finanslovsforslag vidner jo om, at det 
er altså et socialt afbalanceret forslag, 
der kommer. Enhedslisten havde jo 
ikke lagt stemmer til det her, hvis det 
ikke var det.” 

Det er Enhedslistens egentlige gave 
tildanskerne: En legitimering af rege- 
ringens nedskæringspolitik og samti- 
dig færre stemmer, som kritiserer en 
politik, hvor arbejderklassen endnu 
engang skal betale. 


Enhedsliste-jubel 
Begejstringen i ELs folketingsgruppe 
og ledelse over finansloven er stor. 
Allerede inden finanslovsforhand- 
lingerne udtalte Johanne Schmidt 
(P1 Morgen 4. okt.), at Enhedslisten 
kunne genkende sig selv i det nye 
regeringsgrundlag ”på stort set alle 
områder”. Overskriften i udtalelsen fra 
ELs hovedbestyrelse hedder: ”Finans- 
loven — de første skridti en ny retning”. 
De små forbedringer i den nye fi- 
nanslov bliver pustet op for at skygge 
over, at man har sagt ja til at fortsætte 
en ulige økonomisk politik for det 
næste år, både i pressen og internt i 
partiet. 





Arbejdsløsheden 


vokser 


Hver eneste dag vokser antallet af 
arbejdsløse i Danmark. Officielt er 
der 165.000 fuldtidsarbejdsløse, 
hvilket svarer til 6,2 %. Men bag 
disse tal gemmer der sig både langt 
flere arbejdsløse og meget større 
procenter. Ufaglærte og unge har 
dobbelt så stor arbejdsløshed som 
gennemsnittet. En meget stor grup- 
pe er permanent skubbet ud af ar- 
bejdsmarkedet til en ussel tilværelse 
på kontanthjælp eller ingenting. 


Krisen har ramt den danske pro- 
duktion af varer og tjenesteydelser 
hårdt. Den er nu 5,7 procent lavere 
end før krisen og har kostet dansker- 
ne 188.000 tabte arbejdspladser og 
110 milliarder kroner i tabt velstand. 
Ingen almindelige danskere undgår 
berøring med arbejdsløsheden. Man 
har et familiemedlem eller en ven 
som er ramt. 


e De ufaglærte har en arbejdsløs- 
hedsprocent på 11,4 %. 


e 13,3 % af de unge er arbejdsløse. 
Og tallet er stigende. 


eJ udkants Danmark er arbejdsløs- 
heden på 15 % og blandt ufaglærte og 
unge meget højere. 


På røven 

Danmarks arbejdsløse er blevet 
hårdt angrebet på deres vilkår de 
sidste 10 år. Og skammeligt har den 
nye regering ikke gjort op med den 


økonomisk hårde tilværelse for de 
arbejdsløse. 


e Dagpengeperioden forsat barbe- 
ret ned til 2 år, selvom den er midler- 
tidigt forlænget med % år. 

e Man skal stadig skaffe sig de 52 
ugers fuldtidsarbejde for at genop- 
tjene dagpengeretten. 


. Sygedagpengeperioden på max 
52 uger stadig gældende. 


e Arbejdsløse som ryger for dag- 
pengeperioden er overladt til kon- 
tanthjælp (ingen kontanthjælp hvis 
samlever har arbejde). 


e Ffterlønnen er smadret som en 
værdig udvej for de +60. 


e Unge under 25 år er på halve 
dagpenge. 


e Pligt til at skrive en masse an- 
søgninger uden reel mulighed for 
job og pligt til tvangsaktivering i 
tåbeligheder. 


Kan vi skaffe flere job? 
Krisen er kommet for blive og det 
bliver kun værre siger alle prognoser. 
Den nye regering har lovet investe- 
ringer i vækst. Hvornår de kommer 
og hvordan gennemslagskraften står 
endnu uklart. Noget kan der gøres nu. 
Det ene er omgående at igangsætte 
de meget nødvendige klimainveste- 
ringer i kollektiv trafik, miljøsikring 


af bygninger og igangsættelse af 
klimavenlig produktion. Det sikrer 
100.000 arbejdspladser viser veldo- 
kumenterede planer fra byggefage- 
nes fagforeninger. Suppleres det af 
en genopretning af den offentlige 
velfærd i form af flere hænder på 
plejehjem, skoler og institutioner, så 
giver det mange job. 

Det andet der skal gøres handler 
om os selv ude på arbejdspladser 
og i fagforeningerne. Vi skal slås for 
de eksisterende jobs. Når virksom- 
hederne fyrer i denne tid så handler 
det ikke kun om manglende ordrer. 
Det handler også om at de prøver at 
spare på lønkontoen for at komme 
mere i aktionærernes lommer. De 
store fyringsrunder i bankerne og 
i teleselskaberne handler ikke om 
mindsket aktivitet, men om at få de 
tilbageværende til at løbe stærkere. 

En kamp for at bevare folk i arbejde 
og fx strejke mod fyringer bliver ikke 
kun til en håbløs kamp der ikke kan 
vindes. Det er en kamp om hvor me- 
get profit der skal til aktionærerne 
og her kan vi vinde, dvs. sikre nogle 
kolleger deres job mod en mindre 
profit til ejerne. 





JAKOB NERUP 

Blå regeringspolitik 
skyldes ikke kun De 
Radikale 


Selv en S-SF-regering uden Vestager & Co. ville ikke 
bryde afgørende med VKO's politik. 






af Lars Henrik Carlskov 


De seneste måneder har på det nærmeste budt på 
kø-dannelse i forhold til at give De Radikale skylden for 
den nye regerings langtfra røde politik. Det er da også 
rigtigt, at De Radikale, modsat Socialdemokraterne 
og SE, er et ægte borgerligt parti og derfor står for en 
asocial økonomisk politik. 


Dette har dog hele tiden været velkendt, hvorfor det 
ikke bør komme som en overraskelse og mindst af alt 
for Socialdemokraterne og SE Ikke desto mindre har 
begge partier, såvel inden valget som før regerings- 
forhandlingernes start og efter præsentationen af 
regeringsprogrammet, insisteret på, at de foretrækker 
regeringssamarbejde med Vestagers tropper frem for 
en ren S-SF-konstellation. 


Skattelettelser til de rige og efterlønsfif- 
lerier 

S-SF selv har da heller ikke ligefrem brilleret ved at 
præsentere et klart alternativ til de sidste 10 års VKO- 
flertal. F.eks. ville S-SF's nu sløjfede ”millionærskat” 
have betydet, at millionærerne slap billigere end før 
VK-regeringens skattelettelser, og at personer med en 
indkomst mellem en halv og en hel million beholdt 
deres skattelettelser. 


Eller tag f.eks. efterlønnen, som Socialdemokraterne 
allerede i 2006 var med til at forringe ved at indgå i 
Fogh-regeringens ”velfærdsaftale” — hvilket SF senere 
tilsluttede sig med tilbagevirkende kraft. 12009 åbnede 
Søvndal også for at pille ved efterlønnen (omend han 
senere skyndte sig at trække i land). Læg dertil, at S-SF 
før valget truede med at afskaffe efterlønnen, hvis ikke 
planen om at sætte arbejdstiden i vejret med 12 minut- 
ter om dagen gik igennem. 


Accept af borgerlig krisepolitik 
Spørgsmålet om skattelettelser til de rigeste, efterløns- 
diskussionen og de nu skrinlagte planer om at hæve 
arbejdstiden viser, at Socialdemokraterne og SF selv 
uden De Radikale ikke ville udgøre et klart alternativ 
til borgerlig krisepolitik. Ydermere gjorde S-SF det ved 
flere lejligheder før valget klart, at de, hvis den økono- 
miske krise fortsætter, vil skære i velfærdsydelserne. 


S-SF adskiller sig, ikke mindst takket være deres bånd 
til fagbevægelsen, fra De Radikale ved, at størstedelen 
af deres bagland ønsker en væsentlig mere venstreori- 
enteret politik end den nye regerings. Som socialister er 
det vores opgave at mobilisere dette bagland til et brud 
med den nuværende borgerlige krisepolitik. Men det 
kræver også, at vi klart siger, at dette brud ikke kommer, 
hvis bare vi får en S-SF-regering uden De Radikale. 


Giv os vores stjålne jord tilbage 


Den oprindelige befolkningen i Chile gik i | arr 
RISE NE ETS ED NUTTET do S RE] så = 
Colombus ankomst til Amerika. En protest ig 

der blev bakket op af studerende og arbejdere. 


Billederne er taget efter en fredelig demon- 
stration for at markere dagen for de indfødte. En 
protest imod Christopher Columbus ankomst 
til Amerika den 12/10 1492. Den 12/10 eren fri- 
dag, men for Mapuche folket (de indfødte som 
også kaldes Earth People) ses det som værende 
starten på spaniernes besættelse af deres land. 
Derfor blev denne demo holdt dagen før. 


Demonstration blev afholdt for at kræve flere 
rettigheder til Mapuche folket, samt at mar- 
kere en dag til at få deres forfædres stjålne jord 
tilbage. Mapuche folket var ikke kun tilstede 
vasre llleesn bli Sorel T SEDDEL te 
et hav af studerende og folk som er generelt er 
blevet trætte af det politiske styre i deres land. 
Alle delte de Mapuche folkets mening. Der blev 
vurderet at det var cirka 12.000 folk tilstede for 
sleek se NES 


Demonstrationen startede på Plaza Italia og 
gik derfra til Cerro Santa Lucia, hvor der var sat 
op til taler og politisk debat, i parken derved. Der 
var musik, taler, teater, infoboder med flyers og 
madboder. Der var en god stemning og ingen 
tegn på ballade. 

I Santiago og mange andre steder i Chile har 
der været demonstrationer for bedre uddan- 
KRISS ETS EEK R ER dere TS al TO EE 


DIES Eero ONS EOS ESTER KEE tale 
stykke tid og mange demonstrationer er endt i 
kampe imod politiet, hvilket bestemt var med til 
at skabe en anspændt stemning på denne dag. 

Der var ligeledes folk tilstede som var klar til 
kamp hvis det skulle komme så vidt. Men nu var 
det tid til fest og udveksle politiske syn. 


Kl. 14.00 som var tidspunktet hvor demonstra- 
tionen var sat til at slutte gik politiet (på slaget) 
i aktion og fik folk ud af parken i en fart. Dette 
skete blandt andet med tåregas på trods af der 
Nes beketstoa ll es roste ISO 0] Da ES KTO TS 


Da jeg kom ud på gaden havde politiet spærret 
enden af vejen af, og i mine øjne fremprovokere 
de, de optøjer der forsatte de næste timer. Stem- 
ningen var nu en heltanden, folktog bandanaer 
om munden og luften var tung af tåregas. 


Politiet lå og kørte frem og tilbage op ad 
vejen imens de skød tåregas og brugte deres 
vandkanoner hyppigt. Folk svarede igen ved at 
kaste med sten og andet skyts de kunne finde, 
samt lave de barrikader der holdt politiet lidt på 
su Estere seen ORNE SDN OASIS ES IO OT SENSE 
stadig mange tilstede som ikke ville deltage med 
brug af vold. De var mere eller mindre fanget i 
midten af det hele. 


É 


Mest af alt så jeg politiets håndtering af luk- 
ningen på denne demonstration som etledien 
politisk mediekampagne, for at få nogle skræm- 
mebilleder ud i pressen, og det virker som om, 
UNS NDS SSO SINE NESS STN EST Orel sas OD SR REE 
tioner som er samfundskritiske. 
| : TTT TT 

repræsentanter for de 99 %? 


Occupy-bevægelsen har stået imod utal- 
lige forsøg fra magthaverne på at isolere, 
håne og knuse den. Nu går den mod vin- 
ter men skal ikke længere frygte kold 
isolation. I stedet lurer endnu en fare i 
en kvalm og omklamrende omfavnelse 
fra det demokratiske parti. 


I sidstenummer af Socialistisk Arbejder- 
avis fremhævede vi i artiklen ”Occupy Wall 
Street — en amerikansk massebevægelse?”, 
hvordan at bevægelsen fundament; ero- 
bringen af centrale parker og pladser, både 
var enorm styrke og svaghed. 

En styrke fordi man opnår synlighed 
og sammenhold ved at erobre og holde 
fast på byens centrale områder og dog 
samtidig en svaghed, fordi man risikerer 
at blive afgrænset og isoleret som bevæ- 
gelse, hvis man reduceres til kun at være et 
parkfænomen uden forbindelse til resten 
af befolkningen. Heldigvis er det ikke sket. 

Det har ikke ellers ikke sparet på initia- 
tiver fra magthavernes side for at knække 
bevægelsen. 

Man har forsøgt at knække bevægelsen 
på alle tænkelige måder fra start af ved 
at ignorere den, håne den eller i bogsta- 
veligt forstand slå den ned med stave og 
peberspraye den. Den voldelige og brutale 
fremfærd mod Occupy bevægelsen tog til 
i slutningen af november i det, der ligner 
et koordineret angreb mod bevægelsen i 
flere stater. 

En brutalitet der ifølge avisen The Guar- 
dian har chokket amerikanske borgere af 
enhver politisk overbevisning. Fuldt ud 
kampklædt politi har angrebet kvinder 
og revet dem i håret, pebersprayet en æl- 
dre dame i ansigtet og banket flere unge 
mandlige aktivister til blods. 

Selv pressen er ikke gået forbi og The 
New York Times har rapporteret om hvor- 
dan New Yorks politi ikke bare truede med 
at anholde journalister, men faktisk også 
har anholdt, skubbet, slået og kastet bar- 
rierer efter journalister. 

Det ser dog ikke ud til, at magthaverne 
har held med denne strategi; tværtimod 
synes sympatien og opbakningen til be- 
vægelsen at vokse. Occupy står nu overfor 
en helt anden fare end isolation, som man 
kunne kalde klam omfavnelse. 


Ikke isolation men kvælende 
omfavnelse 

Når nytårsfyrværkeriet har oplyst himlen, 
vil Obama gå ind i det sidste år af sin præ- 
sidentperiode. Uanset hvem, der bliver 
hans udfordrer fra det republikanske parti, 
vil valgkampen sikkert blive fjendtlig og 
tonen ganske hård. 

De to partier, der hver især repræsente- 
rer de rigeste en procent af amerikanerne, 
har haft store uenigheder om, hvor meget 
man skulle skære ned i velfærden, og hvor 
lidt (eller slet ingenting) de bedre stillede 
amerikanere skulle bidrage til at afhjælpe 
krisen. De nåede faktisk aldrig frem til en 
rigtig aftale for statens budget næste år, og 
der vil i stedet blive skåret ned over en kam 
efter bedste grønhøster-metoder. 

Occupy-bevægelsen har været en ud- 
fordring for magthaverne, da den har sat 
spørgsmål ved hele systemets legitimitet, 
og det bliver et meget væsentligt emne i 
den kommende valgkamp. Det vil den, 

fordi den igennem erobringen af byens 
rum og med sloganet ”We are the 99%" har 
givet et sprog og handlingsmuligheder for 
den følelse af skuffelse og vrede, som den 
jævne amerikanere har haft overfor den 
politiske og økonomiske elite. 

Imens republikanerne, som har en stærk 
basis i den stadig mere udgrænsede Tea 
Party bevægelsen, der ligner Occupy- 
bevægelsens diametrale modsætning, 
har demokraterne taget små skridt mod 
Occupy. Eller det er nok i virkeligheden 
mere sandt at sige, at der er strømningen 
ibevægelsen, der igen vil forsøge at knytte 
folkets håb om forandring til Obamas 
valgkampagne. 

Det er især fagforeninger, som her spil- 
ler en meget aktiv rolle i rette bevægelsen 
mod demokraterne. Men hvad vil det 
betyde? 


Fagbevægelsens rolle 

Først og fremmest skal vi ikke tage fejl af, 
at det er enormt positivt, at fagbevægelsen 
og Occupy har nærmet sig hinanden. Oc- 
cupy har pustet nyt liv i fagbevægelserne, 
og det har medført, at bevidstheden om 
nødvendigheden af at kæmpe for bedre 
vilkår på sin arbejdsplads og i sit lokal- 
samfund efter mange årtiers dvale, er 
blevet reaktualiseret. Samtidig har Occupy 
bevægelsen netop undgået den førom- 
talte isolation ved at knytte bånd til bl.a. 
fagbevægelsen. 

Konkret har denne alliance udmøntet 
sig i forsøg på en generalstrejke i Oakland, 
der dog måtte nøjes med en ganske pæn 
demonstration, der endte med at lukke 
landets femte største havn et halvt døgn. 
Og senest demonstrerede omkring 10.000 
mennesker torsdag den 1. december mod 
arbejdsløshed og for flere jobs i New York, 
næsten utænkelige begivenheder for bare 
få år siden. 

Men ligesom lignende bevægelser, der 
igennem tiden har udfordret magthaverne 
og de grundlæggende magtstrukturer, 
oftest i højere eller mindre grad er blevet 
omfavnet, tæmmet og gjort ansvarlige 
over for det kapitalistiske system og dens 
stat, står Occupy lige nu isamme situation. 
Og her spiller dele af fagbevægelsen, der er 
stærkt knyttet til Demokraterne en vigtig 
rolle for at trække Occupy mod valgkamp 

og det parlamentariske system, og dermed 
mod den borgerlige stat, der altid afkræver 
loyalitet overfor dens herskende klasser. 


En bevægelse imellem 
mennesker eller tam 
valgkampsmaskine? 
Konkret er der eksempler på, at folk fra 
fagforeningen SEIU (Service Employees 
International Union) har forsøgt at kuppe 
protesterne på en planlagt protestdag den 
17.november. Forskellige aktivister fra den 
regnbue af forskellige bevægelser, grupper 
og enkeltindivider, som Occupy udgøres 
af, havde brugt flere uger på at planlægge 
denne protestdag, inklusiv SEIU. 

På selve dagen havde SEIU, uden at for- 


tælle om dette, sørget for et stort lydsystem 
med udvalgte talere i stedet for den række 
af møder med 'Peoples Mic', der var ble- 
vet aftalt. De havde ændret planerne om, 
hvordan de protesterende måtte bevæge 
sig og hjalp ordensmagten med at holde 
dem indenfor fortovet, alt imens de råbte 
"who streets — our streets”. 

Budskabet som det ledende lag af SEIU 
ønsker at promovere er ganske klart. Deres 
øverste leder Mary Kay Henry har udtalt: 
”Vi mangler en leder, der er villig til at 
kæmpe for de 99 %”. Få dage efter gav 
SEIU deres officielle støtte til Obama som 
præsidentkandidat i 2012. 

SEIU forsøg på at præsentere kampen 
imellem Demokraterne og Republika- 
nerne som en del af Occupy bevægelsens 
slogan om de 99% mod den 1 % er farligt 
for bevægelsen. 

I tilfælde af at det lykkes at trække Oc- 
cupy mod valgkamp, vil det betyde støtte 
til den kandidat, der har modtaget flest 
Wall Street dollars til en præsidentkam- 
pagne nogensinde, altså Barack Obama. I 
sig selv måske det bedste argument for at 
holde sig langt væk. 

I stedet skal Occupy bevægelsen fort- 
sætte dens aktiviteter sammen med 
fagbevægelsen, der er rettet mod de 
mange problemer, som den almindelige 
amerikaner oplever med arbejdsløshed, 
manglende sundhedsordninger, lønned- 
gang, racisme, dyre uddannelser og krige, 
der netop er skabt af den ene procents 
dominans over økonomien og de to par- 
lamentariske partier. 





ANDERS BÆK SIMONSEN 


Mere ulige end nogensinde før 


Protesterne mod Wall 
Street og den økono- 
miske og politiske elite 
tager sit afsæt ien enorm 
ulighed i systemet. CIA 
konkluderer, at ulighe- | 
den i USA nu er større 
end den er i Tunesien og 


Egypten. 


Flere amerikanske øko- 
nomer og samfundsfor- 
skere peger på, at de reel- 
le gevinster af de seneste 
30 års førte økonomiske 


politik udelukkende er tilfaldet de rigeste 5 % af befolkningen. 

Imens de fleste amerikaneres indkomst steg i løbet af 1970'erne blev frugterne 
af den økonomiske udvikling fra 1980'erne og frem i stigende grad for de i forvejen 
rigeste. 


Under det økonomiske opsving fra 2002 — 2007 gik 65 % afalstigningiindkomst til 
den øverste ene procent af de amerikanske skatteydere. I samme periode oplevede 
den jævne amerikaner et gennemsnitligt fald i sin årsindkomst på mere end 10%. 


En børsmægler der ikke skaber noget af reel værdi for samfundet, tjener i gennem- 
snit nu næsten 2 millioner kroner om året. En administrerende direktør tjente ” blot” 
42 gange mere end den gennemsnitlige amerikanere i 1980. I dag tjener direktøren 
mere end 300 (!) gange mere end gennemsnitsamerikaneren. 

Denne ulighed er åbenlys, og det er klart, at det er her, at Occupy bevægelse henter 
meget af sin politiske tyngde fra dette forhold. 

LFS idømt 
millionbod 


Den 24. november blev LFS af arbejdsret- 
ten dømt til at betale en bod på 1 million 
kroner. 


| en pressemeddelelse skriver LFS bl.a.: 


Arbejdsrettens afgørelse er temmelig 
entydig til fordel for Kommunernes 
Landsforening. 

Hvis man vil vide, hvad dommen hand- 
ler om, så skal man læse, hvad KLs 
kontorchef Karsten Thystrup udtaler til 
Politiken.dk, den 24. november 2011: 
”Han (læs Karsten Thystrup) er generelt 
ganske godt tilfreds med, at LFS, som i 
årevis har været en torn i øjet på mange 
lokalpolitikere og kommuner på grund af 
sin aktivisme og store magt på børneom- 
rådet, har fået et rap over nallerne” og 
forsætter: ”Det er Arbejdsretten, der har 
idømt den magtfulde pædagogforening 
den store bod for at have »medvirket til at 
opfordre forældrene til at deltage« i foræl- 
dreblokader i november 2009 på grund 
af planer om kommunale besparelser på 
børneområdet”. 


LFS er nu dømt for både at stå bag strej- 
ker og forældreblokader i 2009. LFS, 
Københavns kommune og ikke mindst 
de forældre, der rent faktisk besluttede 
forældreblokaderne, ved, at LFS døm- 
mes for noget vi ikke har gjort - men det 
ændrer ikke på dommen. 

Det vidtgående i dommen er, at en fag- 
forening nu kan dømmes for tredjemands 
handlinger, selvom disse hverken er 
medlemmer af organisationen, eller er 
personer, som fagforeningen, i dette til- 
fælde LFS, direkte kan påvirke og styre. 
Denne dom kan dermed få vidtgående 
konsekvenser for andre faglige organi- 
sationer, som har interessefællesskaber 
med brugere og borgere i landets Kom- 
muner og Regioner. 


LFS vil naturligvis studere dommen nøje 
og behandle den i vores politiske organer. 
Dommen må på ingen måde føre til, at 
LFS og den øvrige fagbevægelse bliver 
bange for egen skygge. Trods dommen 
vil LFS fortsætte med at forsvare ethvert 
angreb på velfærdsstaten og på vores 
medlemmers løn- og ansættelsesvilkår. 


Hele pressemeddelelsen kan læses på 
LFS's hjemmeside: www.lfs.dk 


Set på facebook: 


Jeg har tjekket fakturaen 

fra min internetudbyder, 

og på den stå der "ter- 
rorlogningsgebyr”. Det 

betaler jeg 5,40 kr. for. 

Jeg har skrevet til fir- 

maet, og spurgt hvad det var. De svarede 
følgende: ”Terrorlogningsgebyret er noget 
du betaler i forbindelse med terrorlovgiv- 
ningen da denne pålægger os at logge 
den data som vores kunder benytter. Vi 
har derfor lagt et gebyr for dette på vores 
kunder.” Så vi betaler altså SELV for at 
blive overvåget! (Jeg ved ikke om jeg skal 
græde eller grine!) 





Alternativ til 








nyliberalisme I 1:1! 


Diskussioner om styrkeforhold, strategi 
og taktik er ikke dét, som optager landets 
fagforenings- eller forbunds bestyrelser 
i dag. Når debatten går højest, så hand- 
ler det mest om fra hånden til munden 
diskussioner, brandslukning og skades- 
minimering. 


Der findes ingen 2020 planer i fagbevæ- 
gelsen, som forsøger at rejse en visions- og 
strategidebat, der ruller den nylibera- 
listiske revolution tilbage og opstiller 
alternativer. 

Hvis man vil ændre på styrkeforholdet, 
så er man tvunget til at diskutere strategi 
og taktik. Diskuterer man strategi og tak- 
tik, så bliver man nødt til at forholde sig 
til politisk- og ideologisk bevidsthed og 
opstille konkrete realpolitiske alternativer, 
der bryder med markedslogikker. I LFS's 
(Landsforeningen for Socialpædagoger) 
terminologi billedliggør vi dette styrke- 
forhold som "vippen, overliggeren og 
hegnspælen”. 

Vippen repræsenterer styrkeforholdet 
mellem arbejderklassen og kapitalen - og 
mellem fagforeningerne og arbejdsgi- 
verne. Overliggeren repræsenterer den 
politiske og ideologiske bevidsthed i ar- 
bejderklassen og blandt fagforeningernes 
medlemmer. Hegnspælen repræsenterer 
de konkrete delsejre, forandringer og 
forvandlinger, som arbejderklassen og 
fagbevægelsen opnår. 

Der er ikke tale om at vippen, overligge- 
ren og hegnspælene er adskilte størrelser, 
de er forbundne kar. Alle tre forhold er 
afgørende elementer i politisering af den 
politiske økonomi og genskabelsen af 
fagbevægelsen nationalt og internationalt 
som demokratiske kamporganisationer. 


Der er et alternativ til TINA 

"There Is No Alternative” (TINA), er et 
slogan, som er blevet udødeliggjort af den 
tidligere britiske premierminister Margaret 
Thatcher. Sloganet blev brugt til at afvise 
alle alternativer til den rå og uhæmmede 
markedsøkonomi og markedsgørelsen af 
den offentlige sektor. Snart 30 år efter at 
Margaret Thatcher udtalte de berømte 
ord, er det som om historien giver hende 
ret. Der er nemlig ikke kommet mindre 
marked, tværtimod! 

Markedsgørelsen holder døgnåbent og 
velfærdsstaten er forvandlet til en konkur- 
rencestat. Borgere og brugere er blevet 
forvandlet til kunder. Børn og barndom- 
men er reduceret til et regneark, der skal 
måles, vejes og testes i døgnets 24 timer, 
og i stedet for at yde markedsgørelsen 
modstand og opstille alternativer, har 
fagbevægelsen og partierne konkurreret 
om at forfine og reproducere markedslo- 
gikkerne i Folketing, kommuner og ved 
Trepartsforhandlingerne. 

Strategien har været, at hvis man satte 
sig ved forhandlingsbordet, så kunne man 
hive tænderne ud på tigeren. Den økono- 
miske krise i 2008 har efterfølgende vist, 
at casino-kapitalisterne har tænkt sig at 
fortsætte som hidtil: privatisere profitten 
og lade fællesskabet betale tabene. 


Når det kommer til markedsgørelse af 
velfærdsstaten, så må vi konstatere, at 
nyliberalisme og New Public Management 
ikke har tabt pusten, men har fået fornyet 

www.lfs.dk 


styrke i kraft af den økonomiske krise. 


Således er al snak om afbureaukratise- 
ring i den offentlige sektor blevet brugt 
til at introducere 2. og 3. generation af 
New Public Managements styrings- og 
ledelseslogikker, og dermed fjerne de sid- 
ste bærende elementer i velfærdsstatens 
fundament. Alle syntes at have tabt sigte af, 
hvad formålet med velfærdsstaten er. Poli- 
tikere, spindoktorer og journalister er alle i 
færd med at erklære velfærdsstaten død, og 
dens historiske berettigelse for slut. 

De vil have os alle sammen til at tro, at 
vi er "vores egen lykkes smed”, og at hvis 
vi vælger fællesskabet fra og vælger pri- 
vate løsninger til, så kan vi slippe for den 
grumme stats altfortærende indgriben i 
det enkelte menneskes liv. 


Gør forsvaret for den offentlige 
velfærd til en vindersag 

Det er på tide, at nogen siger: "NU er nok, 
NOK” og begynder at formulere og invitere 
til debat om alternativer til "There Is No 
Alternative” logikken. 


Hvis fagbevægelsen ikke påtager sig 
udfordringen med at politisere og kana- 
lisere folks utilfredshed med den aktuelle 


udvikling ind i faglige og politiske klasse- 
baserede kampe for arbejdsforhold, leve- 
vilkår og en demokratisk velfærdsstat med 
universelle skattefinansierede rettigheder, 
så vil både velfærdsstaten og fagbevægel- 
sen udspille sin rolle og risikere at blive en 
parentes i historien. 

Med debatoplægget "Visioner fra ma- 
skinrummet, - for en bedre, billigere, mere 
effektiv og demokratisk kommune” forsø- 
ger LFS kort sagt at levere konkrete forslag 
til centrum-venstre politikerne, som vil 
kunne ændre styrkeforholdet og dermed 
placere markedslogikken hjælpeløs øverst 
på vippen. 

Men vi ønsker samtidig at styrke vores 
medlemmers grundlæggende viden og 
indsigt om de komplekse konsekvenser af 
markedsstyring og anvise alternativer til 
New Public Management (NPM). 

LFS har tænkt sig at gøre forsvaret for 
offentlig velfærd til en vindersag! 


Debatoplægget kan hentes på www. 
lfs.dk 

Berlusconis fald 

I forbindelse med en række alvorlige 
angreb på fagbevægelsen og velfærden 
i Italien, har landets premierminister 
Silvio Berlusconi valgt at trække sig 
fra posten. Op til hans beslutning om 
at gå af, var han blevet mødt med store 
protester mod nedskæringerne, og ny- 
heden om hans afgang, blev bl.a. fejret 
med en koncert foran paladset, ogien 
række kultursteder som i månedsvis 
havde været besat i protest mod hans 
politik. 

Det at han trækker sig, betyder dog 
ikke i sig selv noget brud med den førte 
politik, da hans umiddelbare afløser 
er den tidligere EU kommissær, Mario 
Monti, som formentligt vil fortsætte 
den nyliberale politik. 


Nedskæringer i Italien 

Grækenland, Irland og Portugal er alle 
blevet hjulpet økonomisk, men Italien 
er meget sværere at hjælpe, da det er 
en meget større økonomi. Faktisk er 
det verdens 8. største, og større end 
Grækenland, Irland og Portugal tilsam- 


men. Italien har ikke et særligt stort 
statsunderskud, men har en meget 
stor statsgæld. 

Grunden til at Italiens økonomi er 
på vej i krise er, at staten er nødt til at 
optage lån, for at kunne betale renterne 
på tidligere lån, og er derfor inde i en 
ond cirkel. Det betyder, at staten bliver 
mere og mere forgældet. Der presses 
på fra både EU kommissionen, G20 og 
IMF for at Italien gennemfører massive 
nedskæringer, og det bliver udlagt som 
en objektiv sandhed, at det er en nød- 
vendighed bl.a. at forringe efterlønnen, 
ligesom man har gjort i Danmark. 

Det er dog på ingen måde nogen 
naturlov, at det skal gå ud over velfær- 
den, daman f.eks. i stedet kunne hæve 
skatten. Den krisepolitik, som føres i de 
fleste vestlige lande, er ikke bare udtryk 
for, at nogle stakkels politikere bliver 
nødt til at lave upopulære nedskæ- 
ringer for at bevare velfærden, hvilket 
politikerne ellers gerne vil give indtryk 
af. Disse nedskæringer er noget politi- 
kerne aktivt vælger at gennemføre, og 
krisen er, idenne sammenhæng, ikke 
årsagen, men undskyldningen for at 
gøre det. 


Eurokrisen 

Det samme gælder hjælpepakkerne til 
Grækenland. I de borgerlige medier 
bliver det ofte fremlagt som om pen- 


Esn lige nu 


Når medierne fortæller om eurokri- 
sen, handler det ofte om hjælpepak- 
ker til Grækenland. Af langt større 
vigtighed er dog Italiens økonomi, 
som også er på vej i alvorlig krise. 





gene går til den enkelte græker, men 
reelt ryger pengene, via den græske 
statskasse, direkte i lommerne på de 
tyske og franske banker. Det, at man 
på den måde går ind og dækker private 
bankers underskud med EU-borgernes 
skattepenge, er ud fra et socialistisk 
synspunkt, enormt uretfærdigt. Grun- 
den til at man ikke lader bankerne 
krakke er, at man i den herskende 
klasse mener, at lån er grundlaget for 
økonomisk fremgang, og at bankerne 
derfor er for vigtige for samfundet til, 
at man kan lade dem gå konkurs. Det 
problem som har skabt krisen er dog 
ikke, at bankerne mangler penge. Det 
er grundlæggende set heller ikke låne- 
bobler, boligbobler eller IT-bobler, men 
det at kapitalismen, som system, har 
kriser indbygget i sig. Overproduktion 
har gjort det sværere for firmaerne at 
sælge deres produkter med profit, hvil- 
ket gør at de opbygger lagre til bedre 
tider, og derefter fyrer folk. På den 
måde resulterer overproduktionen, 
absurd nok, i øget fattigdom, da den 
ophobede rigdom kun ejes af nogle få 
kapitalister. Man burde derfor, i stedet 
for et kapitalistisk, profitorienteret 
system, indføre et socialistisk system, 
som er orienteret mod at opfylde men- 
neskelige behov. 

Grækenland: 
Regeringsskifte og 
Generalstrejke 


Torsdag den 1. december deltog tusindvis i den 
første landsdækkende strejke siden dannelsen 
af den nye regering. 3. november måtte den 
tidligere premierminister George Papandreou 
gå af, efter han ikke så nogen anden udvej end 
at foreslå en folkeafstemning om den seneste 
”redningspakke” fra EU, der indeholder store 
nedskæringer på løn til offentlige ansatte, pen- 
sioner, samt forøgelse af skatter og afgifter. 


At Papandreou ikke så nogen anden udvej end 
at foreslå folkeafstemningen hænger i høj grad 
sammen med den store folkelige modstand mod 
krisepolitikken, som kulminerede i en general- 
strejke den 28. oktober. Titusindvis af mennesker 
gik på gaden på mindedagen for den fascistiske 
invasion af Grækenland under Anden Verdenskrig 
for at vise deres vrede mod planerne om at sende 
regningen videre til den græske arbejderklasse. 
Det folkelige pres gjorde således, at den græske 
regering var handlingslammet i forhold til at gen- 
nemføre de nedskæringer, som den europæiske 
centralbank, EU og IMF krævede. 


I sidste ende måtte Papandreou dog opgive 
planerne om en folkeafstemning, da der var et 
enormt pres på den græske regering fra den her- 
skende klasse i Grækenland og de internationale 
finansielle institutioner for at tage imod pakken. 
Papandreou tilbød derefter at træde tilbage, hvor- 
efter en ny bred koalitionsregering kunne dannes. 

Manden, der er blevet hevet ind for at afløse 
Papandreou, er den tidligere vicepræsident for 
den Europæiske Centralbank, Lucas Papademos, 
der end ikke er medlem af det græske parlament. 
Dette dybt udemokratiske skridt skal helt klart ses 
som et forsøg på at skabe tillid hos internationale 
investorer og de finansielle institutioner, om at 
den nye græske samlingsregering er klar til at tage 
ansvar på vegne af Europas kapitalister og er klar 
til at sende regningen til den græske befolkning. 
Det gør det jo selvfølgelig også nemmere, når man 
ikke er folkevalgt og derfor ikke skal stå til ansvar 
overfor borgerne. 


Modsvaret på dette angreb mod demokratiet 
må komme fra den græske og europæiske ar- 
bejderklasse, der må opbygge sin egen styrke og 
magtbase i befolkningen. Vigtigheden af dette er 
tydeligt blevet bevist i Grækenland, da strejken 
indtil videre har sat en stopper for regerings planer 
om at retsforfølge 13 elværksarbejdere, der havde 
besat deres arbejdsplads i protest mod at man luk- 
kede for strømmen til folk, der ikke kunne betale 
deres el-regning. 


Men frem for alt er det også vigtigt, at vi som 
socialister kommer med klare modsvar til de 
herskende diskurser, som borgerskabet, via 
deres kontrol over massemedierne, pumper ud 
over æteren. Magthaverne vil hele tiden presse 
arbejderklassen med argumenter om, at vi alle er 
i samme båd, at vi alle må vise tilbageholdenhed 
og at viikke kan forvente at bibeholde samme vel- 
færdsstandart under krisen, som vi før nød. Hver 
gang man tænder for fjernsynet eller åbneren avis, 
hører vi, at problemet er statens størrelse, høje of- 
fentlige budgetter, manglende skattebetaling osv., 
og at den logiske konsekvens derfor må være flere 
nedskæringer og privatiseringer. Overfor denne 
hetz, må vi som socialister være klare i spyttet og 
sige, at dette er en krise i selve det kapitalistiske 
system, drevet frem af bankerne og de finansielle 
institutioner, og at arbejderklassen under ingen 
omstændigheder vil betale for en krise, der er 
skabt af magthaverne. 

Socialismen må 





genvinde sit hegemoni 


Selvom den økonomiske krise har rejst tvivl om det kapitalistiske system, er modstanden 
mod dette system, generelt kun defineret ved dens enighed om at være anti - kapitistisk. 


Hvad skal der sættes i stedet? 

Vi har i år set en stadig mere sammenbrudsagtig udvik- 
ling i kapitalismens moderlande. Først den truende ned- 
smeltning i USA, som måske forekom mindre reel, da den 
kunne bortforklares som magtkampe mellem demokrater 
og republikanere. 

Det kunne man imidlertid ikke med den senere udvikling 
i Grækenland og Italien, som reelt har fået suspenderet 
deres nationale demokrati og er sat under administration 
af den europæiske storkapital. Helt uhørt blev Grækenland 
(af alle lande) brutalt forhindret i at gennemføre noget så 
ærkedemokratisk som en folkeafstemning. Alligevel er der 
stort set ingen debat om socialisme. 


Krisen virker uløselig - hvad er svaret? 

Det var måske forståeligt, hvis det var på vej til at løse kri- 
sen. Men som det serud nu, kan den via Spanien, Portugal 
og franske banker nemt brede sig til hele Europa, hvilket 
igen vil slå tilbage på USA's i forvejen skrøbelige situation. 

Hermed ikke sagt, at kapitalismen globalt er ved at bryde 
sammen. Men dens problemer er dog så åbenlyse, at der 
selv i borgerlige kredse er diskussioner om, at systemet 
har overlevet sig selv. Men igen: Stort set ingen diskussion 
i offentligheden om, at socialisme er et alternativ. 

Vi har set voldsomme protester i Grækenland, Indig- 
nados i Spanien og senere Occupy, som fra Wall Street 
blev til globale demonstrationer den 15. oktober. Men 
alligevel er de ikke kommet ud over at blive opfattet som 
antikapitalistiske. 

Hvilket er en alvorlig begrænsning, selvom mange so- 
cialister opfatter antikapitalisme som en positiv reaktion 
på krisens hærgen: Både som modstand mod dens værste 
konsekvenser og som en øjenåbner på vej til politisk be- 
vidstgørelse. 


Åntikapitalisme er ikke noget svar 

Den fortsatte kriseudvikling viser antikapitalismens util- 
strækkelighed. For "anti” er ikke nok, hvis krisen udvikler 
sig til en regulær nedsmeltning. Ordet anti-kapitalisme, 
råber det jo nærmest efter, hvad der skal sættes i stedet 

for denne kapitalisme? Det er ikke nok at være anti — vi 
må byde på noget positivt. Og her er socialisme jo det helt 
naturlige svar, hvor demokrati erstatter markedskræfterne 
som styringsmekanisme. 

Så længe antikapitalismen begrænser sig til at bekæmpe 
kapitalismens effekter, forbliver den i realiteten en form 
for reformisme uanset hvor radikale kampformer, man 
anvender. Hvis militansen ikke har et sigte, der rækker ud 
over kapitalismen, vil den begrænse til at lappe på den— og 
blot være militant reformisme. Hvilket understreges af, at 
viiden antikapitalistiske lejr ofte ser kreative forslag til re- 
former af finansverdenen, banksystemer mv. (Tobin-skat, 
Glass-Steagall-love osv.). Forslag, som i deres indhold er 
regulært borgerlige trods det sympatiske sigte om en mere 
retfærdig kapitalisme. 


ÅAntikapitalisme og socialisme historisk 

I et historisk perspektiv kan det undre, at anti-kapitalisme 
er blevet et så dominerende overbegreb for nullernes pro- 
gressive oppositionsbevægelser. For begrebet omfatter så 
ikke-socialistiske tendenser som traditionskonservatisme, 
nazisme, øko-femenisme, politisk islam og andre religiøse 
kritikker. Kun anarkisme bygger ligesom socialisme på et 
fundamentalt lighedsprincip. 

Sådan var det ikke i 70'erne, hvor stort set alt opposi- 
tionelt havde betegnelsen "socialistisk” (om end iblandet 
anarkistiske stænk visse steder). Vel at mærke ikke socia- 
lisme ala den "virkeliggjorte” slags, som Moskva-kom- 
munismen dengang betegnede sig. Nej, det var "det nye 
venstres” socialisme, som søgte tilbage til den oprindelige 
marxisme, der lå forud for den stalinistiske forvanskning. 


Det startede i Seattle 1999 


Når socialismen i den grad blev overskygget op gennem 
nullerne, skal årsagen findes i flere forhold i den bevægelse, 
som startede med WTO-topmødet i Seattle: 

Det afgørende var det ideologiske hegemoni-tab, som 
socialismen led efter Murens fald i 1989, som ikke begræn- 
sede sit tildem Moskva-orienterede socialisme. Det var en 







global effekt, som påvirkede overalt. 

En anden faktor — forstærket af ovennævnte — var, at 
mange af de aktive kræfter i Seattle ikke primært udsprang 
af arbejderbevægelsen. Men i høj grad var bønder, "oprin- 
delige folk”, miljøaktivister, borgerrettighedsfolk og mange 
andre, som var udsat for neoliberalismens tryk. 

En tredje faktor, som ofte undervurderes, er en måske 
frivillig selvbegrænsning, som de faktiske socialister i be- 
vægelsen ubevidst pålagde sig selv. Dels under trykket af 
den modvind, som "socialismen” var udsat for, men som 
en indrømmelse til en anarkistisk/antiautoritær tendens 
i bevægelsen. 


Ingen socialisme uden en 

klar socialistisk vision 

Det er fx symptomatisk, at Europas yderste venstre, som er 
domineret af socialister, kalder sig for'European Anticapi- 
talist Left". Og selv om deteren tilfældighed, at det yderste 
venstre i Danmark hedder Enhedslisten, er det i hvert fald 
symptomatisk, at det aldrig taler om socialisme — selv om 
det står centralt i programmet. 

Men der eringen vej udenom, hvis vi er enige om, at kapi- 
talismen har spillet fallit: Skal det lykkes med et alternativt 
samfund, må der formuleres en vision om det, hvilket pt. 
er helt fraværende i den offentlige debat — og ikke som i 
1848, hvor "et spøgelse gik gennem Europa”. 

Skal socialismen genvinde sit ideologiske hegemoni, skal 
vi åbent vedkende os den, som Marx afslutningsvis gør i 
Manifestet, hvor han siger, at "Kommunister forsmår at 
skjule deres analyser og hensigter” men "erklærer åbent, 
at deres mål kun kan nås ved at hele den eksisterende 
samfundsorden styrtes med magt.” 

Med andre ord skal vi kunne forklare, hvordan vi når frem 
til det. Og at det ikke bare kan fungere for det proletariat, 
som kun har "deres lænker at tabe”. Men også, at det vil 
være et bedre samfund, "hvor solen altid stråler smukt”, 
som det hedder i sangen. 





HANS JØRGEN VAD 


Billede: Fra WTO-topmødet, Seattle 1999. 


Er Breivik bare sinds- 
syg? 


I Norge er Breivik blevet erklæret for sindssyg og 
derfor uegnet til fængselsstraf. Men selvom retsme- 
dicinerne sikkert har ret i, at han virkelig er sindssyg, 
er det farligt kun at beskrive ham sådan, og bruge dét 
som forklaring på hans handlinger. 

Breivik var ikke bare en galning. At sige det skjuler 
baggrunden for hans massakre. 

Breivik var en del af det højreekstreme og islamofo- 
biske miljø. Der var en klar politisk og ideologisk bag- 
grund for det han gjorde, det lå i direkte forlængelse af 
disse idéer. Det var ikke bare en sindssyg mands værk. 

Breiviks angreb i Norge viser hvor farlig den ekstreme 
højrefløj kan være hvis den får lov. Hvad vi har brug for 
er ikke, at det bliver skjult bag spørgsmål om sindssyge 
som flytter fokus fra den ekstreme højrefløj. 

Hvad vi har brug for, for at forhindre noget lignende 
inogensinde at gentage sig, er at fjerne grobunden for 
højreekstremismen. I første omgang gælder det om at 
gøre modstand mod dem der spreder de idéer — også 
med de jakkesæts-klædte politikere der gøder jorden 
for endnu mere højreekstreme argumenter. I anden 
omgang gælder det om at gøre op med det system der 
skaber grobunden for de idéer. 

Denne uges føljeton om den danske 
overklasse sætter tøjkoncernen Best- 
seller i fokus. Bestseller er et af landets 
største koncerner med 9 forskellige 
mærker, en omsætning på over 1,9 mil- 
liarder og et overskud på 985 mio., euro 
vel at mærke. 


Blandt Bestsellers mærker er blandt 
andre: Jack & Jones, Only, Vero Moda, 
Pieces og Selected. Koncernen har 2500 
forretninger i 46 lande verden over, så 
der er tale om en pænt stor koncern. Den 
ejes 100 % af familien Holch Povlsen, 
som også har alle bestyrelsesposter. Det 
er dermed ikke blot et imperium, men et 
sandt familieimperium. Det er dog rela- 
tivt nyt, firmagrundlæggelsen sker i 1975 
da Troels Holch Povlsen åbner sin første 
butik i Brande, syd for Herning. 

Netop pga. koncernens størrelse og 
hastige udvikling tilbage fra sin grundlæg- 
gelse for 36 år siden, fremhæves den gerne 
i mainstream- og finansmedierne som 
det virkeliggjorte virksomhedseventyr, 
hvor én mands forretningssans, jernvilje 
og utrættelighed fører til stor rigdom og 
succes. 

Familien Holch Povlsen er mediesky, 
holder sig for sig selv, og interviews er 
derfor sjældne. Til gengæld portrætteres 
de gerne i medierne som den pæne og 
tilbageholdende milliardærfamilie som i 
bund og grund er forblevet jysk, fornuf- 
tig og mådeholden. Når en familie i så 
stor grad som her, er ensbetydende med 
en koncern, smelter familie og koncern 
nærmest sammen til et. 

Det er derfor i familiens store interesse, 
at deres image som seriøse, almindelige 
og mådeholdende, bliver overført til kon- 
cernens almene image udadtil, således at 
denne fremstår som mere menneskelig og 
fornuftig, end den udnyttelsesmaskine 
den egentlig er. Har man 985 mio. euro 
i overskud, så kommer disse penge altså 
ikke blot ud af luften eller ved tilbage- 
holdenhed, men er taget direkte op af 
lommerne på de ansatte. 


Bag facaden 

Bestseller vil gerne fortælle, at de behand- 
ler deres ansatte i Bangladesh, hvor en 
storm del af deres tøj produceres, godt. 
De fortæller offentligheden om deres 
humane og værdige produktion. Sam- 
tidig er det udregnet, at mindstelønnen 
i Bangladesh kun er på 35% af den løn, 
som er nødvendig til at overleve. Det 
er meget tvivlsomt om vestlige firmaer, 
herunder Bestseller, vælger at betale deres 
ansatte over 3 gange så meget som loven 
kræver, for at give deres ansatte en værdig 
tilværelse. 

Det ser unægtelig ud til, at staten Bang- 
ladesh ser sig tvunget til at fastsætte en 
mindsteløn så lav, at vestlige firmaer kan 
tiltrækkes for at skabe arbejde og industri, 
som ikke er til stede. Stat og befolkning er 
tvunget i knæ af et system af international 
konkurrence, koncerner imellem. 

Bestseller proklamerer også, at de ikke 
tillader skadelige kemikalier i deres pro- 
dukter, overhovedet. Der henvises gerne 
til deres egne kemikalieretningslinjer. Her 
finder man en liste over en række farlige 
kemikalier, som de ikke tillader i deres 
produkter. 

Hvad der dog er paradoksalt er, at Best- 
seller fastsætter en bestemt mængde for 
hvert kemikalie, så hvis kemikaliet er til 





stede i produktet under denne mængde, 
antages det, at det slet ikke er der. Hvad 
der dog er direkte chokerende for under- 
tegnede, som rent faktisk er kemistude- 
rende, er at disse minimumskoncentra- 
tioner er tårnhøje. 

Bestseller tolererer de hormonforstyr- 
rende alkylphenoler, chlorerede opløs- 
ningsmidler, hvoraf nogle blev forbudte 
i vesten i 70erne, bromerede flamme- 
hæmmere som akkumulerer i fedtvæv, 
tungmetaller som cadmium, chrom, bly, 
kviksølv og jeg kunne fortsætte. Bestsel- 
ler lader bare som om de ikke er der. 
Bedre bliver det ikke af, at Bestseller selv 
foretager mange af procedurerne, når 
de skal undersøge hvor meget kemikalie 
deres produkter indeholder. Listen over 
kemikalier i tøjet er meget længere, dette 
var blot de grelleste eksempler. 

Det er åbenlyst, at retningslinjerne er 
lavet således, at en person som ikke er 
kyndig i kemisk analyse misforstår ret- 
ningslinjerne. Således at det fremstår at 
Bestseller ikke bruger farlige kemikalier 
i fremstillingen. Jeg kan ikke understrege 
nok, at det stik modsatte er tilfældet. Det 
største chok fik jeg, da jeg læste at Best- 
seller tillader hele 10 mg rent kviksølv 
pr kilo beklædning. Dette understreger 
særligt kynismen i det åbenlyse forsøg på 
vildledning, når man samtidig hævder, at 
der ingen farlige kemikalier er i tøjet. 


Professionel løgn 

Det kan godt være, at Bestseller fremstår 
som en fornuftig virksomhed, som gør 
deres ypperste for at leve op til vores fore- 
stillinger om et sundt og værdigt produkt. 
Virkeligheden ser dog noget anderledes 
ud. De ansatte udnyttes, og de tillader 
deres produkter at være så forurenede, 
at hvis der var tale om samme mængde 
forurening på en grund eller mark, ville 
man højst sandsynligt ikke dyrke noget 
eller bygge der. 

Dette udstiller hvorledes kapitalisterne 
bruger store kræfter på at sløre deres ak- 
tiviteter, og dermed beholde magten over 
samfundet. Hvis offentligheden bliver for 
bevidst om kapitalisternes metoder, be- 
tvivler de deres legitimitet. Dette gælder 
også Bestseller som anvender professio- 
nelle løgne for at opbygge en pæn facade, 
og fremstå bedre end de er. 

Kapitalisternes pæne facade 

Den rigeste 1% i Danmark 


Vi hører ofte, at vi lever i et meget lige samfund. Men tal fra Danmarks statistik 
viser, at den rigeste procent af vores befolkning ejer 32% af landets nettoformuer. 


Occupy Wall Street, og den bevægelse verden over der er inspireret af dem i New 
York, har med stor succes udbredt sloganet "Vi er de 99%!". 


Budskabet er, at de 99% af den brede befolkning, bliver snydt til at betale for krisen 
med arbejdsløshed, lønnedgang og nedskæringer, mens banker og koncerner — og 
de rigeste 1% der ejer dem — bliver forgyldt. Men hvor meget ejer den rigeste 1% af 
befolkningen? 


Sloganet er ikke taget ud af den blå luft. Den nobelprisvindende professor i økonomi, 
Joseph Stieglitz, skrev i maj i magasinet Vanity Fair: "De rigeste 1 procent tjener 25 
procent af nationens indkomst (i USA red.), og ser man på landets samlede værdier, 
kontrollerer den ene procent 40 procent af disse.". 


Men hvordan ser det ud i Danmark? Tal fra Danmarks Statistik viser, at tendensen 
er den samme i mindre størrelse: Den rigeste procent af danskerne står for 6,7% af 
den samlede indkomst før skat (løn, overskud af selvstændig virksomhed, aktiekurs- 
gevinster) — og betaler 7,9% af de samlede skattebetalinger (indkomstskatter, ejen- 
domsværdiskatter og skatter af kursgevinster på aktier). 

Og hvad så med formue? Den rigeste procent af danskerne ejer 32,8% af danskernes 
nettoformue (penge i banken, værdipapirer og boligformue). Og det er en da uden, at 
kunne få overblik over den komplette formue, da der ikke betales formueskat i Dan- 
mark. Hvad de rige gemmer på af dyre biler, kunst, antikviteter, smykker og anden 
luksus, er ikke medregnet. Det er pensionsformuen heller ikke, den er på svimlende 
3100 mia. kr., mens den samlede nettoformue 'blot' er på 1700 mia. kr. 


Det er sindssygt, at et meget lille mindretal i Danmark, og i hele verden, tjener og 
ejer så meget. Det er fra den ene procent, at de nuværende magt og ulighedsforhold 
udgår. Den overklasse har i det kapitalistiske konkurrencesamfund magt pga. de 
produktionsmidler og anden kapital de ejer — deres penge køber dem yderligere ind- 
flydelse — og den blivende ulighed i ejerskabet af samfundet binder arbejderklassen, 
'de 99%', til at tjene dem. 

Udbredelsen af denne forståelse er måske Occupy bevægelsens største succes, 
for det peger på den fælles fjende, som milliarder af mennesker verden over har til 
fælles, og viser mod hvem og hvor, der skal tages fat for at skabe et socialt retfærdigt 
samfund: Socialisme. 

Jeres krise 
- jeres regning! 


Socialistisk Arbejderavis har talt med Gry Måger Poul- 
sen, formand for SF's ungdom og med i ”Jeres krise 
- jeres regning”. Initiativet er opstået ud fra det gamle 
Genstart Danmark hvis mål var at få en ny regering. 


”Grunden til at vi har startet Jeres krise - jeres regning 
op er, at vi står i en politisk situation, hvor dem der har 
allermindst med gældskrisen at gøre, står tilbage med 
den største regning. Samtidig står vi ien situation, hvor 
de krisesvar, der er blevet leveret i hele Europa, meget 
lidt handler om at forebygge nye finanskriser, og meget 
mere handler om at føre hardcore nedskæringspolitik- 
ker. Det er det svar, man har fra politisk hold. Det synes 
vi, der er behov for en reaktion imod”. 


Med den nye regering tror Gry, det bliver lettere at få 
indflydelse på krisepolitikken. 

”Det betyder rigtig meget, at vi faktisk har fået en ny 
regering, der har ytret ønske om at regulere finanssekto- 
ren mere, som har ytret ønske om kæmpe forandringer 
både på fordelingspolitikken og på alt, hvad der hedder 
regulering og beskatning i finanssektoren. Desværre 
endte det sådan, at folketingsvalget ikke kun faldt ud 
til fordel for de røde partier. Radikale Venstre holder 
jo meget igen, fordi de er under enorm påvirkning af 
banksektoren i Danmark, og det er ærgerligt”. 


Occupy Wall Street 

”Det er klart, at vi er blevet inspireret af det, som skete 
i New York på Wall Street med Occupy Wall Street be- 
vægelsen. Vi er blevet inspireret af, at der faktisk er 
rigtig mange almindelige mennesker, der synes, at det 
er uretfærdigt, det der foregår.” 


”Det er afgørende for os, at det her ikke er et parti- 
politisk projekt, men et bredt folkeligt projekt. Det er 
enormt afgørende, at vi får mobiliseret en hel masse 
almindelige mennesker, får fagforeningerne til at tage 
stilling til denne her sag og få dem aktiveret”. 
Samarbejdet med fagforeningerne og deres ungdoms- 
organisationer skal være med til at sikre bredden, og 
at initiativet kommer ud til folk.” 


Jeres krise jeres regning har lavet en række aktioner 
foran fondsbørsen -— det vil de fortsætte med. 

De opfordrer alle til at være med og til at starte aktivi- 
teter mod krisepolitikken. 

Jeres krise jeres regning vil bl.a. arbejde for, at der kom- 
mer en række mobiliseringer i København, når ECOFIN 
(EU's ministerråd) skal holde møde i Danmark til marts. 


Jeres krise jeres regning er et initiativ startet af SFs 
ungdom, Socialdemokraternes ungdom og en række 
faglige ungdomsorganisationer. 

For mere information om initiativet og deres aktiviteter 
se facebook: http://da-dk.facebook.com/jereskriseje- 
resregning. 





CHRISTINE BERGEN 


Mere magt til EU 


Merkel og Sarkozy vil have en ny EU traktat til marts. 
Den skal gælde for de 17 euro-lande, og også for resten 
af EU's medlemmer, hvis de vil være med. Den nye trak- 
tat skal sørge for, at EU for fremtiden har større magt 
over medlemslandenes økonomiske politik. 

| den nye traktat skal det bl.a. være muligt at give bøder 
til lande, der har underskud på mere end 3 % af BNP. 
Merkel vil have, at EU skal godkende medlemslandenes 
finanslove, men det afviser Sarkozy. 


Helle Thorning er positiv over for forhandlinger om trak- 
tatændringer og mener, atalle 27 EU-lande skal gå med. 


Merkel og Sarkozys forslag til traktatændring bliver 
givet til EU præsidenten Van Rompuy onsdag den 7. 
december, og skal diskuteres på EU-topmødet de ef- 
terfølgende dage. 

HE 


Verden bobler af håb og vilje til foran- 
dring, også i Colombia vokser ønsket 
om en fremtid, hvor mulighederne 
tilhører de 99 %. Studerende, faglige 
organisationer, bønder, arbejdere, 
revolutionære grupper og folkelige 
bevægelser er gået sammen mod 
regeringens neoliberale markedspo- 
litik. De ønsker resurserne og magten 
tilbage til folket. 


Borgerkrigen i Colombia er den 
længste og blodigste i Latinamerikas 
historie. Den har varet i over 50 år og 
været medvirkende til, at 4 millioner 
er på flugt og over 60 % lever i ekstrem 
fattigdom. Det er en todelt konflikt, 
en væbnet og en social konflikt, der 
handler om hvem, der har retten til at 
eje landet. 


Regeringen har stort set solgt hele 
landet til USA og multinationale sel- 
skaber. I 2009 underskrev Colombia 
en aftale med USA, der gav dem 7 
militærbaser. Det hedder sig, at ba- 
serne skal bruges til at stoppe narko 
trafikken. Men virkeligheden er en 
anden. Formålet er nemlig at bremse 
det latinamerikanske forår. Derfor er 
de strategisk placeret nær grænsen 
til Venezuela, i landdistrikterne hvor 
revolutionære bevægelser holder til. 


Repression fra styret 

Colombia er det land i verden hvor 
flest faglige folk bliver dræbt. Fagligt 
Colombia Fokus, der er et netværk i 
den danske fagbevægelse skriver, at 
mere end 2.700 fagforeningsfolk er 
blevet dræbtiløbetafde sidste 20 år og 
endnu flere forsvundet, eller tvunget 
på flugt. Det er sjældent, at disse mord 
bliver opklaret. 98 % af sagerne ender 
uden dom. At kræve sin ret koster 
derfor ofte en meget høj pris. Frygten 
for repression betyder derfor, at der 


er mange der ikke tør organisere sig. 

Alligevel har der været massive pro- 
tester, de seneste mange måneder. Det 
er længe siden, der har vært så massive 
mobiliseringer. Størst har protesterne 
været på universiteterne og det er 
særligt den Colombianske Studen- 
terorganisation FEU (Federacién de 
Estudiantes Universitarios) der står 
bag bevægelsen. 


De studerende 

Universiteterne er det eneste sted, 
hvor det er lovligt at demonstrere i 
Colombia. Derfor har man en stærk 
tradition for at organisere omkring 
uddannelsesstederne. Siden midten 
af oktober har de største offentlige 
universiteter været besat, fordi de stu- 
derende vil standse en ændring af 
universitetsloven, der vil føre til en 
fuldstændig privatisering af uddan- 
nelsessystemet. 

De har udarbejdet et alternativ, der 
er langt mere demokratisk og inklude- 
rende, som både indeholder krav om 
tid tilvidenskabelig fordybelse, og som 
også omhandler en grundlæggende 
forandring i samfundet, der vedrører 
alle colombianere. 


Den colombianske regering har sva- 
ret igen med ekstrem stigmatisering, 
trusler og drab. For nylig har de dog 
tilbudt at trække reformen tilbage. 
De studerende har ikke ønsket at tage 
imod tilbuddet og fortsætter pro- 
testerne, da der ikke kun er tale om 
forandringer af en universitetslov, men 
en total forandring af hele samfundet. 

Det er en meget stærk og meget 
inspirerende tradition, der er i den 
colombianske studenterbevægelse, 
der i stor grad forholder sig til det 
omkringliggende samfund og derfor 
også samarbejder med en række andre 
organisationer og græsrødder. 


Fra Kalro over Wall 
Street spreder protest- 
erne sig til Colombia 








Forandring kræver viden om sam- 
fundet og derfor har de studerende 
samtidig tradition for at lave oplys- 
ningsarbejde i landdistrikterne. De 
vil afskaffe analfabetismen, men som 
noget meget centralt spreder de også 
information om de politiske bevægel- 
ser, organiserer folk, og orienterer om 
samfundsforhold samt informerer om 
menneskerettigheder. 


Modstand mod de ' 
multinationales udplyndrin- 
ger 

I Popoyan, der ligger i området om- 
kring grænsen til Ecuador, har olie- 
arbejderne strejket, bønderne har 
protesteret, og der har været store fol- 
kelige demonstrationer. Særligt iland- 
distrikterne er fattigdommen ekstrem 
og infrastrukturen elendig. Man har 
besat indfaldsveje, og blokeret for de 
multinationale selskaber, der tvinger 
bønder til at dyrke afgrøder der tjener 
deres formål. 


Særligt Coca-Cola og Chiquita ba- 
naner ejer store landområder. Det er 
regeringen der har solgt landdistrik- 
terne til de multinationale. For at få 
de lokale bønder til at arbejde for sig, 
sprøjter de deres afgrøder med giftige 
kemikalier, så de på den måde tvinges 
til at indgå aftaler med selskaberne, 
hvorefter bønderne mister mulighe- 
den for at dyrke til egen produktion 
og lokalt salg. Det tvinger folk ud i 
ekstrem fattigdom. 

Det er disse to kampe de studerende 
kæder sammen, når de taler om et 
andet samfund. Derfor er det langt fra 
nok, at trække en ændring af universi- 
tetsloven tilbage. 

Occupy Rådhuspladsen 


Torsdag d. 1. december tog jeg forbi Råd- 
huspladsen for at høre, hvordan det gik i 
Occupy lejren. Hvad mener de, hvad laver 
de, og hvilke tanker havde de gjort sig om 
vinteren? 


Jeg mødte Røsle, en pige på 17 år, der 
efter længere tids overvejelse netop havde 
opgivet sin gymnasieuddannelse, for at 
blive fuldtidsaktivist på Rådhuspladsen 
og læse sit eget studie i revolutionsteori. 

Hvad er dine overvejelser om at blive en 
del af den her bevægelse — og hvorfor skal 
man være her på pladsen? 

Det her er jo en ny aktionsform, der er 
kommet — inspireret af det, der skete på 
Tahrir pladsen og senere så Grækenland, 
Spanien, som tog det offentlige rum tilbage 
ved at besætte en central del af en storby, 
og det har så spredt sig — vi har så valgt 
Rådhuspladsen, fordi der går en masse al- 
mindelige mennesker forbi, og det er dem 
vi gerne vil tale med. 


Hvad tænker du omkring spændingen 
imellem konsensusdemokrati, hvor man 
taler tilsig tilrette og så det at kunne handle 
hurtigt på nogle ting? 

En fyr, der hedder Rune siger altid ”det 
vi er ved at lære, det er ligesom at lære 
at køre på cykel”- det er en evne at begå 
sig i et lokalsamfund, som nok er det, vi 
skal bygge hele vores fremtid på, hvis du 
spørger mig, som vi er ved at lære nu. Og 
det skal alle lære. Vi skal alle igennem den 
samme socialiseringsproces (…. ) 

Nogle gange når vi skulle træffe en 
beslutning, som virkelig var en stor be- 


Egypten: 








slutning; om vi skulle lave civil ulydighed 
eller ej, så har det bare været sådan (Røsle 
knipser med fingrene og fløjter kort). Og vi 
har været mange mennesker. Vi har været 
20 mennesker på et tidspunkt, der blev 
enige på 10 minutter, hvor vi stod med 
salatfade i den anden side. 

Når det virkelig gjaldt så har konsensus- 
demokratiet bevist sig muligt. 


Tror du bevægelsen vil overleve vinteren? 
Ja… Ja ja så længe jeg er her, så skal den 
nok overleve, ha ha. 
Og jeg ved der også er andre, der siger 
det samme til mig også 
(..) Jeg synes ikke Occupy-bevægelsen 


i Danmark, særlig meget har brugt det 
budskab om de 99- mod den ene procent, 
som man ser det ovre i USA, og som ret 
meget har været deres logo. Hvordan kan 
det være, det ikke er noget, I har spillet 
mere offensivt på?” 


Jeg synes, det med at forklare den her 
bevidsthedsudvidelse, der sker i verden 
med tal, det virker lidt… umuligt. Jeg vil 
hellere forklare det med ord og følelser. Jeg 
har aldrig brugt den parole. 

Vi havde på et tidspunkt et rigtig godt 
banner, som sagde noget med; ”vi er de 
99% der er blevet frataget Jordens res- 
sourcer”. 


Det var skrevet på en måde, så man bedre 
kan forstå problematikken, at det ikke 
handler så meget om klassekampen, som 
det handler om bæredygtighed. 


Så diskussionen i den her lejr og linje, der 
er blevet lagt igennem konsensus har mere 
været bæredygtighed i forhold til klasse? 

Nej, du kan ikke sige, at vi har lagt en 
linje. Fordi det, jeg sagde lige før - det er 
bare mig, der synes det. Jeg vil aldrig gå 
rundt og reklamere med sådan noget 99% 
banner. Men det er der andre, der gør. Vi 
har f.eks. lige fået lavet bagdes, hvor der 
står: ”Vi er de 99%”. 

(..) Vi laver ikke noget fælles… reklame- 
strategi eller… ”det-synes-vi” eller regler. 
Det skal være så inkluderende som muligt. 
Det er en ny måde at tænke samfund på. 

”Hvad er det så i er enige om, som gør, at 
I alligevel samles her og bor sammen og le- 
ver jeres livsammen her i den her periode?” 

Ja men vi er jo samlet i vores indigna- 
tion over verdens tilstand lige nu, og vores 
søgen efter et alternativ, der er godt, så vi 
er samlet i kampen mod det nuværende 
system. 

Dette er grundet pladsmangel en tem- 
melig forkortet udgave af det oprindelige 
interview. En længere version vil være at 
finde på vores hjemmeside: socialister.dk 





ANDERS BÆK SIMONSEN 


og Revolution 


Egypterne går i disse dage til valg i kølvandet på nogle 
af de blodigste sammenstød mellem demonstranter, 
politi og hær siden revolutionens start. Mindst 42 men- 
nesker har mistet livet, og over 3000 er blevet såret i 
forbindelse med protester mod Egyptens regerende 
militære råd (SCAF). 


Fredag den 25. november samledes op mod I1 mio. 
mennesker på Tahrir-pladsen for at kræve, at SCAF af- 
giver magten, hvilket blev mødt med massiv repression 
fra regimets side, samt opfordringer til, at folket viser 
tilbageholdenhed og tålmodighed, indtil en ny national- 
forsamling er valgt. 

Rigtig mange egyptere har dog ikke tiltro til, at valget 
vil bringe fundamentale forandringer. Dertil kommer, 
at valgproceduren er meget ugennemsigtig, og at der fra 
flere sider er blevet stillet spørgsmålstegn ved valgets le- 
gitimitet, set i lyset af den seneste tids voldelige fremfærd 
mod demonstranter. 

Samtidig er det usikkert, hvilke beføjelser det nye 
parlament vil få, og dermed også hvor meget af magten 
militærstyret har tænkt sig at beholde. Mange spekulerer 
i, at SCAF vil forsøge at få skrevet sin egen overhøjhed ind 
iden nye konstitution, så de således i fremtiden vil kunne 
kontrollere kommende civile regeringer. 

Før de seneste protester var det også uklart, hvornår 
der ville blive afholdt præsidentvalg. En af de indrøm- 


melser som den revolutionære bevægelse har opnået i 
løbet af denne bølge af protester er, at SCAF har lovet, at 
præsidentvalget vil blive afholdt senest juli 2012. 

Valget har samtidig været med til at synliggøre opdelin- 
gen mellem dem som ønsker, at revolutionen skal ophøre, 
og at man skal vende tilbage til normaltilstande, og dem 
som ønsker, at revolutionen skal forsætte og udvides. De 
foreløbige resultater viser, at det Muslimske Broderskab 
vil få op mod 40 % af de pladser i parlamentet, som er 
valgbare. 


Imens de fleste liberale og socialistiske partier støttede 
den seneste bølge af protester, så har Det Muslimske Bro- 
derskab nægtet at deltage i protesterne, og opfordret alle 
sine medlemmer og sympatisører til at gøre det samme. 
Det samme er tilfældet for de fleste salafistiske grupper, 
der også står til at blive vindere i valget. 

At det netop er disse grupper, der står til at vinde mest 
ved valget, som opfordrer til at standse protesterne, er 
måske ikke så underligt. Hverken Det Muslimske Bro- 
derskab eller de salafistiske grupper har ligefrem været 
drivkræfterne bag revolutionen, og mange frygter, at de 
efter valget vil ligge under for militærjuntaen, og indgå 
aftaler der vil bibeholde militæret ved magten. 

Det sker på et tidspunkt hvor flere og flere almindelige 
egyptere erkender, at militæret ikke spiller rollen som 
revolutionens beskytter, men er den primære kraft for 


Mellem parlamentsvalg 


reaktionen i Egypten. Militæret har siden revolutionens 
start stilletop mod 12.000 mennesker for militære dom- 
stole, primært for at have været med til at organisere 
strejker og demonstrationer og for at kritisere det militære 
styre. De centrale skikkelser som øverstkommanderende 
Mohamed Hussein Tantawi og den nyligt udpegede pre- 
mierminister Kamal Ganzouri, har alle tidligere tilhørt 
inderkredsen omkring tidligere præsident Mubarak, 
hvilket igen er med til at de-legimitere militærstyret i 
befolkningens øjne. 

Det store lyspunkt er dog, at den egyptiske befolkning 
synes mere beslutsom end nogensinde før, for at stå på 
deres ret og kæmpe for reelle forandringer til gavn for 
den brede befolkning. Den seneste bølge af protester 
og overtagelser af arbejdspladser viser, at den egyptiske 
revolution lang fra er slut og folket overvundet. 

De egyptiske masser begynder samtidig at drage nogle 
vigtige konklusioner fra de erfaringer, som de har gjort sig 
iløbet af det seneste år, specielt i forhold til hærens rolle, 
men også i forhold til sin egen; for hvis man ikke længere 
kan forlade sig på hæren til at forsvare revolutionen, må 
den eneste magt, der kan sørge for, at revolutionen vide- 
reføres, være arbejderklassens egen. Det er den magt, der 
skal opbygges og udbygges, hvis den egyptiske revolution 
skal sejre. 





RASMUS HOLMEGAARD 


Socialistisk Arbejderavis 


SIDE 12 





Nr. 315, 09. december 2011 


Marxisme 2011 


- ideer til at forandre verden. 

Dette års Marxisme bar præg af opti- 
misme for revolutionerne i Mellemøsten 
og occupy-bevægelsen i Europa og USA, 
pessimisme over den økonomiske krise 
og ideer til og perspektiver for den dan- 
ske venstrefløj. 

I weekenden d. 11. — 13. november 
inviterede Internationale Socialister til 
politisk festival. Marxisme ”11 var en fed 
weekend med politisk diskussion på højt 
niveau, masser af revolutionsstemning 
og kammeratlig debat om venstrefløjens 
fremtid. 


Revolutionsåret 

Diskussionerne på årets Marxisme 
tog udgangspunkt i at verden er i dyb 
økonomisk krise. Og det blev klart at en 
forståelse af den økonomiske situation 
er afgørende for alle, der vil lave verden 
om. Men selvom udsigten til bedring for 
verdensøkonomien er ikke-eksiterende, 
havde deltagerne på Marxisme 2011 et 
perspektiv om modstand. Ingen diskus- 
sioner kunne komme udenom, at 2011 
er et revolutionsår. At modstand nytter 
og at almindelige mennesker har magt 
til at lave verden om. 

Revolutionerne i Mellemøsten og 
occupy-bevægelsen har - især med sin 
udbredelse til USA - gjort det klart at 
modstanden mod krisepolitikken vil bre- 
de sigitakt med at krisen bliver dybere og 
påvirker flere og flere lande. Det blev flere 
gange understreget at Danmark ikke kan 
se sig fri for krisen — lige så vel som at vi 
også vil se modstand i Danmark. 


Valgåret 

Men kampene er ikke komme til Dan- 
mark endnu. Folketingsvalget og de ef- 
terfølgende politiske svigt fra den såkaldt 
røde regering bragte en del skepsis til 
Marxisme. Trods Enhedslistens fanta- 
stiske valg til folketinget, var konklusio- 
nen ikke at nu bliver alting anderledes. 
Derimod var svaret, at vi må fokusere på 
at bygge bevægelse som i Grækenland 
og Egypten, hvis vi vil forandring og 
hvis vi vil af med krisepolitikken. Som 
en oplægsholder sagde: ”Så længe vi 
holder tingene på den parlamentariske 
bane, er vi på udebane. Det er ikke vores 
bane. Kampen for forandring er altid 
blevet skabt udenfor den parlamenta- 
riske bane.” 


Perspektiver for 

venstrefløjen 

Både blandt deltagere og oplægshol- 
dere, var mange dele af venstrefløjen 
repræsenteret. Alt fra fredsaktivister over 
anarkister til MF'ere deltog i debatter om 
imperialisme, finanslov og ikke mindst 
diskussionerne om perspektiverne for 
venstrefløjen. Det blev til hårde debatter 
med Per Clausen og Jørgen Arbo-Bæhr 
fra Enhedslisten om finansloven, hvor 
mødedeltagere anklagede Listens MF'ere 
for at være med til at gøre Enhedslisten 
tilet”normalt” parti. Mere kammeratlige 
var debatterne med Libertære Socialister, 
hvor både oplægsholdere og mødedel- 
tagere brugte flest kræfter på at finde ud 
af, hvor der var enighed og mulighed for 
samarbejde. 

Modvækst 





- omstilling til fremtiden? 


”Hvordan kan man have uendelig vækst 
på en begrænset klode?” spurgte Climate 
Justice Action på klimademonstrationen 
under topmødet i København i 2009. 


Bogen ”Modvækst — omstilling til frem- 
tiden” bygger videre på samme tema. 
I knapt 20 korte kapitler får vi mange 
vinkler på konsekvenserne af den øko- 
nomiske vækst. 

Jeg vil gerne hilse bogen velkommen, 
men samtidig pege på nogle af dens 
svagheder. 


Budskabet 


Den skal hilses velkommen, fordi den 
forsøger at forene miljø-tænkning med 
sociale, demokratiske, kulturelle og øko- 
nomiske argumenter til en helhed. 

Bogens budskab er ret enkelt: Fortsat 
økonomisk vækst vil betyde uoprettelige 
skader på klima og miljø — og på men- 
nesker og samfund. Så der er derfor brug 
for radikale ændringer. 

Det er en uomgængelig sandhed, som 
ikke mindst klimatruslen har sat fornyet 
fokus på. 

Der er kort sagt behov for at genskabe 
en bæredygtig balance mellem menne- 
skers aktivitet og den samlede natur, som 
vi er en del af. 


Problemer 

Jeg har dog en del problemer med bogen. 
For det første gøres der ikke noget forsøg 
på at skelne mellem klimatruslen og an- 
dre økologiske katastrofer. 

De er alle meget alvorlige. Men klima- 
truslen er langt mere akut og omfattende. 
Den forstærker de øvrige økologiske kata- 
strofer —- men kan omvendt relativt nemt 
afbødes, hvis der handles hurtigt. 

For det andet er begrebet ”modvækst” 
ret flertydigt. Det kan enten betyde en 
egentlig kvantitativ indskrænkning af den 
globale økonomi. Eller at der produceres 
anderledes — efter reelle behov og med 
mindre ressource-forbrug. 

For de fleste forfattere betyder det nok 
nærmest begge dele. Men der gøres ikke 
noget forsøg på at konkretisere hverken 
hvordan eller hvor meget, væksten skal 
bremses/omstilles for at løse de proble- 
mer, bogen peger på. 

Selv en økonomisk indskrænkning på 
10 eller 20 pct. vil i sig selv næppe løse 
hverken klima- eller de bredere økologi- 
ske problemer. Og hvad vil det betyde for 
kravene fra milliarder af mennesker om et 
mere trygt liv? 

Hvem skal gennemføre omstillingen? 

Dette fører til det tredje, og alvorligste, 
problem: Der er kun antydningsvis bud 
på, hvilken samfundsmæssig kraft, der 
skal gennemføre kravet om ”et godt liv” 
og bæredygtighed. 


MODVÆKST 


OMSTILLING TIC FREMTIGEN 


hh Har irer kiler Hinke up rib Kier Celle Hoen rd ere Belkrn Fo Haier 
Hari Berthelsen Uhre ren Solon Erfarne Foiia Gerding Helle Heden Jr So Morgåed Ce Bryd 
Ferter Masse hel Johan har beer hegn br ege riders border" Jesper ben 


De bud, der er — ”transition towns” og 
andre lokale initiativer — kan være glim- 
rende inspirationer. Men hvordan kan 
de omsættes til omstilling af milliarder 
af (storby-)menneskers liv? Og af hvem? 

Bag dette problem ligger en svag ana- 
lyse af, hvad der skaber vækst-tvangen. 
”Forbrug er benzin til vækstmotoren” 
hedder ét af bogens kapitler. I andre ka- 
pitler tales der om ”vækst-paradigmet” 
og ”vækst-diskursen” osv., som gør vækst- 
tvangen til en tankemæssig konstruktion. 

Mange af bogens problemer kunne 
adresseres med lidt klassisk marxisme: 
Væksten er ikke en ”tvangstanke”. Den 
skyldes konkurrencen mellem kapitalister 
om at producere mest effektivt. 

Problemets kerne er i produktionen. Så 
længe produktionen foregår uden demo- 
kratisk kontrol, er det svært at se, hvordan 
de problemer, bogen peger på, kan løses. 

Til gengæld: De fleste forbrugere er 
også producenter. Og vi har langt større 


For al Error Larsen 





samfundsmæssig magt som producenter, 
arbejdere, end vi har som forbrugere. 

Så hvis man flytter fokus fra forbrug til 
produktion, bliver det også lettere at se 
en mulighed for at gennemføre bogens 
visioner. Men det kræver, at vi tager mag- 
ten over den, hvis det skal lykkes. 

Læs bogen — den er en invitation til 
debat. 





JØRN ANDERSEN 


Modvækst — omstilling til fremtiden 
NOAH Modvækst/Forlaget Hovedland 
www.modvaekst.dk/omstilling 

280 sider — 249 kr. 

Boganmeldelse: Manden der elskede hunde 


"Mit svar er Ja” 


Svaret er afgivet, mens fascismens gra- 
nater regner ned over den republikanske 
hærs frontlinje i Guardarramas bjerge 
uden for Madrid. Ramén Marcades, har 
med sit svar ladet sig rekrutteret som 
spion for Sovjetunionen. 


Fire år senere myrder han, den mand der 
sammen med Lenin ledede den russiske 
revolution og stod i spidsen for opbygnin- 
gen af den røde hær, der besejrede de 21 
udenlandske hære, som invaderede Rus- 
land lige efter revolution, Lev Davidovitj 
eller Trotskij, som han valgte at kalde sig. 


Roman 
Den kunstneriske frihed, der følger med at 
lave en roman gør, at vi kan leve os ind i per- 
sonernes følelser, fordi de tillægges tanker 
og handlinger, som vi egentlig ikke kan vide 
noget om. Det virker godt fordi skildringen 
stadig errealistiski den forstand, at de ikke 
går imod, hvad vi ved om personerne og de 
historiske begivenheder de indgik i. 
Desperation og frustration vælter ud af 
siderne i beskrivelsen af Trotskijs håbløse 
kamp for at ændre den politiske retning i 
en verden der styrer mod katastrofe i årene 
op til 1940. 


Man mærker Trotskijs fortvivlelse efter- 
hånden som Moskva-processerne, tydelig- 
gører at Sovjetunionen og kommunistpar- 
tierne ikke længere udgør revolutionens 





fortrop og forsøgene på at opbygge en ny 
Internationale ikke er succesfulde. 


Beskrivelserne af Ramåon Marcades 
forvirring og tvivl men stadig trofasthed 
over for det Sovjetunionen, som stopper 
sin støtte til kampen mod fascisternes 
magtovertagelse i Spanien, da de de indgår 
en alliance med Hitlers Tyskland, gør at vi 
kan identificere os med mennesket bag 
Trotskijs morder, og ikke helt undgå at føle 
sympati med ham. 


De fremragende personskildringer gør 
bogen værd at læse, selvom det havde været 
en opdigtet spionroman. 


Frygt 

Frygten, og den stalinistisk ensretning er 
det bogen beskriver bedst, måske fordi for- 
fatteren Leonardo Padura, selv har oplevet 
det som cubaner. Disse oplevelser får liv 
igennem bogens tredje hovedperson, den 
cubanske forfatter Ivan, der efter selv at 
have opgivet at skrive på grund at censuren, 
møder den dødligt syge Ramén Marcades 
på en strand uden for Havana i 1977. 


Ved både at beskrive Trotskijs kamp og 
den overvågning og frygt der fulgte med 
stalinismens undertrykkelse, viser Leonar- 
do Padura, at socialismen ikke behøver, at 
være som det vi ser på Cuba, eller det som 
vi så i Sovjetunionen. Det har faktisk også 


SEEONARDO PADURA 





været et formål med bogen og i septem- 
ber sagde forfatteren i interview med det 
trotskistiske blad Socialistisk Standpunkt: 


”Denne bog er skrevet specifikt med de 
cubanske læsere in mente, fordi i Europa 
og USA kender mange til Trotskij, eller må- 
ske ikke så mange mennesker, men de har 
muligheden for at få kendskab til ham. Men 
på Cuba er det umuligt at få kendskab og 
ikke bare til Trotskij men også til forholdet 
mellem Trotskij og Stalin, der på mange 
måder forklarer situationen i Sovjetunio- 
nen og den stalinistiske politik, årsagerne 


til barbariseringen af denne utopi.” 

Dette formål lykkes og bogen blev, til 
Leonardo Paduras overraskelse, udgivet på 
Cuba, hvor den blev den mest solgte bog på 
Havanas bogmesse i februar 2011. 


Manden der Elskede Hunde er et godt 
sted at starte for alle der vil vide mere om 
Trotskij. 


Hvis man vil læse nogle af de mere po- 
litiske biografier om Trotskij er det eneste 
rigtige sted at starte hans selvbiografi ”My 
Life”. To andre gode bud er Duncan Hallas 
”Trotsky's Marxism” eller Isaac Deutscher 
tre binds værk: ”The Prophet unarmed”, 
”The Prophet armed”, ”The Prophet out- 
cast”. 





JAKOB LAUSCH KROGH 


Manden der Elskede Hunde 
780 sider, forlaget Shon 
Pris 399 kr. 





Boganmeldelse: 


Historien der ikke bliver fortalt 


Bogen er langt mere end en historie, som 
ikke er blevet fortalt. 


Den er den eneste danske bog, som gør 
befolkningen i Afghanistan til rigtige men- 
nesker. 

Bogens forfatter, Nagieb Khaja, fortæller 
historien om afghanerne i Helmand med en 
meget stor indlevelse og respekt. 

På sine mange rejser til Afghanistan, er 
han fulgt i de danske soldaters fodspor 
i Helmand-provinsen for at finde ud af, 
hvordan afghanerne selv ser på krigen og 
de udenlandske soldaters tilstedeværelse. 
Med utallige eksempler viser Nagieb Khaja 
en helt anden historie om krigen i Afghan- 
sitan end den, vi dagligt præsenteres for i 
de danske medier. 

Det er Nagieb Khajas hensigt at give 
afghanerne deres egen stemme, men han 
gør det som en professionel og kildekritisk 
journalist. 

Nagieb Khaja er født og opvokset i Dan- 
mark, men har afghanske rødder og taler et 
af Afghanistans sprog. Det har gjort ham i 
stand til at skabe sig et netværk af venner, 
kontakter og lokale journalister, som har 
gjort det muligt, men ikke ufarligt, at rejse 
rundt i Helmand uden beskyttelse af uden- 
landske soldater. 


Nagieb Khaja rejser til Musa Qala, en 
by i det nordlige Helmand, hvor britiske 
og danske soldater udkæmpede hårde 
kampe mod Taleban, og hvor mange civile 





"— Ned forord af Carsten Jensen 


mistede livet. 

Historien om Musa Qala er eksemplarisk 
for mange andre historier i bogen, og den 
giver en meget detaljeret, men enkelt for- 
klaring på, hvorfor mange afghanere af to 
onder fortrækker Taleban frem for Karzai- 
regeringen og de udenlandske soldater. 

I Musa Qala havde Karzai-regeringen 
indsat nye loyale politimyndigheder, som 
”bildte de udenlandske soldater ind, at vi 
var talebanere, fordi de ville have deres 


støtte til at undertrykke os og stjæle fra os”, 
fortæller en overlevende fra byen. 

USA ogNATO har indsat Karzai som præ- 
sident og allieret sig med de mest brutale 
krigsherrer fra borgerkrigen i 1990'erne, 
som er den værste tid i Afghanistans hi- 
storie. 


Nagieb Khaja har også haft mulighed 
for at foretage en kritisk gennemgang af 
EN's rapporter over hvem, som er skyld i 
at så mange civile dræbes i Afghanistan. 
FN placerer hovedansvaret på Taleban, 
dernæst på den afghanske hær og kun en 
lille del, 251, er dræbt som følge af USA 
og NATO i 2010. Nagieb Khaja besøger 
Gereshks offentlige hospital og taler med 
direktøren, som fortæller at alene fra denne 
by er mindst 200 dræbt af luftangreb i 2010. 
Gereshkk er hovedbyen i Helmand, som er et 
ud af 34 distrikter i Afghanistan. Den store 
forskel på FN's statistikker og virkelighe- 
den underbygges også af andre besøg på 
hospitaler og samtaler med den afghanske 
menneskerettighedsorganisation AIHRC. 


I det officielle billede, der tegnes af kri- 
gen i Afghanistan, eksisterer afghanerne 
slet ikke. 

Der findes kun os — de gode og Taleba- 
nerne — de onde, som skal dræbes. Forsva- 
rets Medie Center har 45 ansatte og bruger 
årligt 35 millioner kr. for at vise Afghanistan 
krigen som en god krig, der er værd at dø 
for og bruge penge på. Typisk bruger FMC 


sympatien med den enkelte danske soldat 
til at sikre accept af krigen. 

Meget få danske journalister er kritiske 
overfor de informationer, som FMC tilve- 
jebringer. Og endnu færre går egne veje for 
at beskrive Afghanistan krigens virkelighed. 

Nagieb Khaja er én af de få. Derfor er 
”Historien, der ikke bliver fortalt — om 
krigen i Afghanistan” af stor betydning for 
alle, der ønsker at kende virkeligheden og 
sandheden. Og den er helt nødvendig for 
alle, som ønsker at stoppe krigen som en 
forudsætning for at skabe freden. 


Læs uddrag af bogen på Modkraft: http:// 
modkraft.dk/sektion/kontradoxa/article/ 
tallene-lyver 

Se foredrag og interview med Nagieb 
Khaja på Syddansk Universitet : http:// 
www.osrtv.dk/ 





LENE JUNKER 


Historien der ikke bliver fortalt - om Krigen 
i Afghanistan. 

Af Nagieb Khaja. 

Forlaget Gyldendal. 350 sider - 349 kr. 

Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men at et 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen.…Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 








Mødekalender 


KØBENHAVN 

Torsdag d.8.dec, kl. 19.00 

Hvad er IS for et projekt? 

Hvad enten du går og overvejer at bliver aktiv 
på venstrefløjen, eller du er gammel i gårde 

så er det en gang i mellem at stoppe op og 
tænke over hvad ens politiske projekt egentlig 
går ud på vigtigt. Der vil være rig lejlighed til at 
stille spørgsmål og diskutere. I en tid med den 
dybeste økonomiske krise siden 30erne bliver 
behovet for flere organiserede socialister større 
for hver dag. 


Torsdag d. 15.dec kl. 19.00 

Må socialister drikke Coca Cola? 

Når nu de multinationale selskaber udnytter 
kloden og ikke betaler skat, kan socialister så 
godt drikke Coca Cola og gå på Mc Donalds? 
Kom og hør oplæg om vores syn på politisk 
forbrug og deltag i debatten. 


Onsdag d. 21. dec. fra kl.17.30 
Juleafslutning i IS København 

Denne aften afholder vi juleafslutning i samar- 
bejde med folkekøkkenet i medborgerhuset 
Støberiet, 

Fra kl. 17.30 vil der være god og billig mad 
både til vegetarer og kødspisere. Kl.19.00 vil vi 
holde et jule oplæg under titlen: 

Marxismen og højtiden - kritik af den kristne og 
danske juletradition. 


ÅRHUS: 

Klassekamp i Danmark efter 1. verden- 
skrig 

Den 13. december, kl. 19.30. Studenternes 
Hus. 


ODENSE: 
Alle møderne er kl. 19.00 i Ungdomshuset, 
Nørregade 60. 


Situationen i Afghanistan 
Den 13. december 


Minearbejderstrejkerne i England i 
1970'erne 
Den 20. december 


Hvad sker der for klimaet? 
Den 3. januar 


Den russiske revolution 
Den 10. januar 


Marxisme vs. anarkisme 
Den 17. januar 


Velkommen til friheden 


Fredag den 2. december, blev formanden for Horserød-Stutthof 
foreningen, Anton Nielsen, løsladt fra Horserød Statsfængsel. An- 
ton blev fængslet for hans solidaritet med PFLP og FARC. Begge 
organisationer der er på EU og USAs terrorliste. Fængselsåommen 
lød på 2 måneders fængsel for en indsamling på 17.690 kroner til 
humanitært arbejde i Gaza. 


Under 2. Verdenskrig sad danske kommunister også fængslet i 
Horserød. Blandt andet Antons far, Martin Nielsen, som var folke- 
tingsmedlem for Danmarks Kommunistiske Parti. 


Jeg hilste første gang på Anton ved en demonstration på Frederiks- 
berg Torv mod Retsagen mod Anton. Senere var Anton taler ved vores 
demonstration ”For et bedre Danmark på Nytorv den 27. august. Her 
holdt Anton en meget bevægende tale, som satte sig spor hos mange 
mennesker. 


Der skal herfra lyde et stort "Velkommen tilbage” herfra. Vi håber 
du stadig vil fortsætte din frihedskamp og kamp mod et dansk rets- 
hysteri. Mod en terrorlov, hvor magthaverne i EU og USA bestemmer, 
hvad vi må mene og hvem vi må støtte. 





JENS F. ANDERSEN 


USA sender 21 ton tåregas til 
Egyptens militær 


Havnearbejdere i Suez nægtede at tage imod den første sending på 7 
tons afi alt 21 tons tåregas. Gassen var bestilt afindenrigsministeriet 
fra det amerikanske firma Combined Systems Company, der bl.a. 
specialiserer sig i ”crowd control”. 


Det er den amerikanske stat, der har givet Combined Systems 
Company tilladelse til at sælge tåregassen til den egyptiske stat. Det 
er ikke første gang, at amerikansk tåregas bruges mod egyptiske pro- 
testerende. Tåregas fra samme firma har den seneste tid været brugt 
mod prodemokratiske demonstranter i Mellemøsten. Og det blev 
også brugt i starten af 2011 i forbindelse med protesterne der førte 
til Mubaraks fald. 


Hykler 


I den forbindelse var Combined Systems Company i mediernes søge- 
lys. Til CNN svarede talsmanden på kritikken ved at sige, at der ikke 
var noget ulovligt i at sælge tåregas til lande som Egypten og Tunesien, 
og at firmaet ikke havde nogen kontrol over, hvordan deres produkter 
blev brugt, når de var solgt. 

Selvom Obama offentligt opfordrer militæret til at stoppe med at 
bruge vold og træde tilbage, giver han et amerikansk firma lov til at 
sælge endnu mere tåregas til at slå protesterne ned med. 

Demonstranter, der har været udsat for tåregas de seneste uger 
siger, at det er en værre slags tåregas der bruges nu, end den, de var 
udsat for af Mubarak. Folk bliver mere syge af gassen, og cola eller 
eddike hjælper ikke. Der går også rygter om, at tåregassen er blandet 
op med nervegas. 

USET NNA 





helt at omstyrte kapitalismen. 


Meld dig ind i Internationale Socialister/ISU, udfyld blanketten og send den eller se mere 


FOR EN STYRKET BEVÆGELSE . zl 
på www.socialister.dk 


Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 


















































i É i Jeg vil vide mere om 

protester mod krig, racisme, nedskæringer Ene an L LE Socialister/ Navn: 
og asociale angreb på uddannelse og ISU 
velfærd, og for at forsvare Christiania. 
flertallet må lave revolution, så vi kan få et Adresse: 
helt anderledes samfund, hvor mennesker 
og miljø kommer før profit - og i vores øjne Jeg vil melde mig ind i Inter- ” 
kan det ikke ga hurtigt nok! nationale Socialister/ISU Postnr./By: 
Læs hele ISUs grundlag ,,Her står ISU" på 
www.socialister.dk 

. i Tlf.nr: 

Jeg vil gerne abonnere på 











Socialistisk Arbejderavis i et 
år for 150 kr. 

Sendes til: ISU, Postboks 522, 1505 København V t/f: 35 35 76 03, eller til isu&sociali- 
ster.dk 

Nazisterne slår plat på 
voldtægtssag i Gullestrup 


Danish Defense League (DDL) og Stop Islamiseringen af 
Danmark (SIAD), brugte senest lørdag d.3 december vold- 
tægtssagen af en 10-årige pige nær Herning til en generel 
manifestation mod islam ogindvandrer. Et lokalborgerini- 
tiativ sørgede for, at deres ytringer ikke stod alene. 

Det var den foreløbige kulmination på en uge, hvornazisti- 
ske grupper som Danish Defense League og det nynazistiske 
parti Danskernes Parti flere gange har været i området og 
spredt løbesedler og klistermærker i Gullestrup. DDL har flere 
gange været i området og har på deres hjemmeside truet med 
at hævne voldtægten. Da mistænkte blev beskrevet som en 
ung afrikansk mand, er det ganske åbenlyst, hvem hævnen 
vil ramme. 

Unge somaliske borgere er således blevet rådet til at holde 
lav profil af en SSP-konsulent, og unge borgere af afrikansk 
oprindelse har ikke turde at gå ud på gaden af frygt for over- 
fald og chikane. Episoder med tilråb og mistænkeliggørelse 
har fundet sted. 

Heldigvis har lokale græsrødder taget initiativet ”Gul- 
lestrup for Retfærdighed” bakket op af SUE rettet mod det 
yderste højres trusler. De afholdte en moddemonstration, 
som nazisterne bevægede sig over mod, inden de blev stop- 
pet af politiet. 





ANDERS BÆK SIMONSEN 


"Vi accepterer ikke 
racisme og intolerance!” 


Oslo, den 30. november 


1.000 mennesker trodsede den kolde aften for at besvare 
opfordringen fra ”Landsorganisasjon i Norge' (LO) til at 
fordømme racisme og forenes under temaet, 'Ja til mangfol- 
dighed - Nej til racisme”, med fakler, bannere, taler og musik. 


Roy Pedersen, formand for LO, henviste til terrorangrebet af 
den fascistiske Anders Breivik den 22. juli, og lovede, at fagfor- 
eningen vil kæmpe for tolerance i et multikulturelt samfund, 
og erklærede at "dette var et angreb på vores kerneværdier af 
fællesskab og lighed.” 

”Hvad skiller os, er den økonomiske ulighed. Multikultu- 
ralisme er vores styrke.” 

Julia Banda Rasmussen, fra den norske postarbejder fag- 
forening (POSTKOM), bakkede op om budskabet. 

"Arbejderbevægelsen har altid arbejdet for at skabe et mere 
lige, retfærdigt og demokratisk samfund. Vi skal forsvare og 
kæmpe for disse værdier. " 

Mandana Yousefi, ungdomssekretær for LO, talte også om 
hvordan de politiske ungdomsorganisationer har arbejdet 
sammen om at etablere en tværgående politisk enhed mod 
racisme og fascisme. 

Men en tidligere hændelse gav en følelse af forargelse efter, 
at en ung mand fra den palæstinensiske asyl lejr i Oslo, blev 
arresteret på vej til demonstrationen. 

Mohammed blev anholdt af civilklædte politibetjente og 
blev hurtigt sendt til asyl-fængsel, hvor han nu står over for 
nært forestående udvisning. 

Der blev bekendtgjort, og en demonstration blev straks 
planlagt til den følgende lørdag. 

Omkring 500 mennesker deltog i demonstrationen, som fik 
en meget positiv respons fra offentligheden mens løbesedler 
der forklarede situationen blev uddelt. 

Den generelle bekymring er, at dette kan markere begyn- 
delsen på en masse-deportation af palæstinensere, uanset det 
faktum, at de norske udlændingemyndigheder helt klart ikke 
har samme kendskab til den sikkerhedsmæssige situation 
som FN's Højkommissariat har. 

Dette falder også i tråd med den racistiske højre-konserva- 
tive politik der gennemføres over hele Europa, syndebukke 
er sårbare mindretal som en taktik til at aflede opmærksom- 
heden fra den virkelige årsag til krisen. 

Det virker som om, at de heller ikke forstår, at Muhammed 
kom til Norge, fordi han frygtede for sit liv. Nu står han over 
for frygten for samme konflikt, der drev ham fra hans hjem 
i første omgang. 


(Læs mere på http://www.palestinerleir.no/) 

Socialisme 





I 1970 vælges socialisten, Salvador Allende som præ- 
sident i Chile på et program, som ad fredelig, parla- 
mentarisk vej ville indføre socialisme i Chile. Mindre 
end to år senere er Allende selv med til at sætte det 
borgerlige statsapparat ind mod folkelige organise- 
ringer med krav om forandring. Da vejen ender i en 
blodig, borgerlig kontrarevolution, bliver det tydeligt, 
at vejen til socialisme ikke går gennem parlamentet. 


Siden den nye regering indtog regeringstaburetterne, 
har manges opmærksomhed været rettet mod de for- 
bedringer eller mangel på samme, som regeringen 
indfører. Mange finder håb om forandring i Enheds- 
listens imponerende mandatfremgang. Men selvom 
Enhedslistens valgresultat naturligvis er glædeligt, er 
det vigtigt at huske på, at roden til afgørende, langvarig 
forandring ligger udenfor parlamentet. Erfaringerne fra 
Chile viser tydeligt, at man ikke kan indføre socialisme 
gennem den borgerlige stat. 


Allendes reformer 

De første måneder af Allende og Folkefrontens (be- 
stående af det kommunistiske parti, det socialistiske 
parti og en række små ”progressive borgerlige partier”) 
regeringstid var på mange måder lovende for den chi- 
lenske arbejderklasse. Allende igangsatte jordreformer, 
nationaliserede bl.a. kobberminerne, kul-, jern- og teks- 
tilindustrien og gennemførte en række sociale reformer 
til fordel for arbejderklassen. Herunder lønstigninger og 
fastfrysning af priser og husleje. 

Men Allendes reformer rakte kun så langt, at det 
ikke for alvor truede borgerskabets magt og privilegier. 
Eeks. blev de nationaliserede virksomheder kontrol- 
leret af bureaukrater og drevet præcis, som de blev før 
nationaliseringerne. Desuden kunne Allende ikke røre 
den borgerlige stats undertrykkelsesapparat. Han havde 
ved regeringsdannelsen underskrevet en aftale med de 
borgerlige partier om ”forfatningsmæssige garantier”. 
Aftalen slog fast, at alle ændringer ift. hær, flåde og 
politi skulle gå gennem kongressen, hvor de borgerlige 
stadig havde flertal. Desuden forbød den oprettelsen af 
militser udenfor hæren. 

Allende så således statsapparatet som et neutralt 
instrument, som kunne bruges i socialismens tjeneste. 
Det viste sig, at han tog grueligt fejl. 


I parlamentet? 





På revolutionens rand 

Betingelserne for revolutionær forandring i Chile i 
starten af 70'erne var på mange måder gunstige. I årene 
før Allendes valgsejr havde en borgerlig regering gen- 
nemført massive nedskæringer, og uligheden i landet 
var enorm. Resultatet var en stigende bevægelse af de- 
monstrationer og strejker igennem 50'erne og 60'erne. 
Ved valget af Allende og Folkefrontskoalitionen vandt 
Chiles arbejderklasse selvtillid. 

Men da Allendes reformer mødte modstand fra 
borgerskabet, kunne de ikke længere holde trit med 
kravene fra arbejderklassen. Jordreformerne gik i stå 
pga. de store godsejeres modvilje til at afgive jorden. 
Borgerskabet havde brugt alle kneb for at sabotere 
landets økonomi såsom investeringsstop, kapitalflugt 
til udlandet, arbejdsgiverstrejker og hamstring af varer. 

Den chilenske arbejderklasse gik i modoffensiv; orga- 
niserede massive demonstrationer, strejker og besatte 
jord og arbejdspladser. I stedet for at støtte de folkelige 
bevægelser, valgte folkefrontskoalitionen imidlertid at 
mane til ro og orden og satte politiet ind mod demon- 
strationer og besættelser. 

Stigningen i arbejderklassens kampniveau var imid- 
lertid blevet nok for borgerskabet, som indledte en 
blodig kontrarevolution og militærkup 11. september 
1973. Allende og den chilenske arbejderklasse stod uden 
chance for at forsvare revolutionen, fordi den borgerlige 
stats voldsmonopol var forblevet intakt gennem Allen- 
des regeringstid. 


Hvad regeringstaburetterne er værd 
Allendes tragiske forsøg på at indføre socialisme ad 
parlamentarisk vej viser, at så længe en rød regering kun 
besidder regeringstaburetterne, men den borgerlige stat 
iøvrigt erintakt, kan afgørende og langvarige forandrin- 
ger af samfundets magtstrukturer ikke opnås. En rød 
regering kan gennemføre nationaliseringer og sociale 
reformer til fordel for arbejderklassen, men så snart 
den taber regeringsmagten, vil en ny borgerlig regering 
rulle disse reformer tilbage. Hvis borgerskabet ikke kan 
genvinde deres magt og privilegier ad parlamentarisk 
vej, står det ikke tilbage for at opgive alle demokratiske 
principper for at tilbageerobre magten. 





MARIE JÆGER 


Nasserøvene er politik- 
erne, bankerne og de 
store virksomheder 





Det er ikke arbejdsløse og førtids- 
pensionister, der lider af ”kræ- 
vementalitet”. 


AF LARS HENRIK 
CARLSKOV 


Danske medier og 
politikere er i vildt 
oprør over arbejdslø- 
ses og førtidspensioni- 
sters forhold. Årsagen 
til opstandelsen er dog 
ikke den kendsgerning, 
at Danmark er et af de 
europæiske lande, hvor 
fattigdommen de sidste 10 
år er steget hurtigst. Tværti- 
mod er det arbejdsløses og 
førtidspensionisters angive- 
ligt alt for lette hverdag, der 
har hensat medier og politikere 
i en ophidselse, som ellers normalt 
forbindes med diverse gorilla-arters 
parringsritualer. 


”Jeg brækker mig” lød således 
Joachim B. Olsen fra Liberal Allian- 
ces kommentar til til et forslag fra 
SF om ekstra statslig hjælp til fat- 
tige familier, som ikke har råd til at 
holde jul. I følge Olsen er det altid 
selvforskyldt, hvis nogle danskere 
ikke har råd til julegaver- og mad. Så 
når velgørenhedsorganisationerne 
de senere år har kunnet berette om 
en kraftig stigning i ansøgningerne 
om julehjælp skulle det således intet 
have at gøre med hverken den tidli- 
gere VK-regerings politik eller den 
økonomiske krise. 


Ingen fattige? 

Hvis man følger Liberal Alliances 
folketingsmedlems tvivlsomme logik 
må det således betyde, at pludselig, 
nærmest som et lyn fra en klar him- 
mel, har mageligheden bredt sig i 
befolkningen, der derfor i stigende 
grad søger om julehjælp. Hvorfor 
og hvordan denne ”magelighed” så 
pludseligt har spredt sig, har Joachim 
B. Olsen ikke givet nogen forklaring 
på. Og hvem havde forventet andet af 
en mand, hvis fordomme om fattige 
danskere bedst kan beskrives som, 
ja, en gang bræk? 


En stor del af debatten har som 
bekendt handlet om kontanthjælps- 
modtageren Carina, der af SF's Ozlem 
Cekic blev fremhævet som et eksem- 
pel på fattigdom, men som angiveligt 
tværtimod skulle bevise, at ingen 
lider nød i Danmark. Imidlertid har 
forskningsinstituttet CASA påpeget, 
at den nævnte Carina godt kan tilhø 






re 
kate- 

gorien af fat- tige, 
ligesom hun i følge 


Dansk Folkehjælp også er fattig nok 
til at modtage julehjælp. 


Mange er endnu fattigere 

Dog er mange danskere endnu 
fattigere. I følge en rapport fra Rock- 
wool Fonden fra 2009 har en enlig på 
starthjælp således 2188 kr. om må- 
neden efter husleje til mad og alt det 
øvrige. Da mad og dagligvarer købt 
i discountbutikker ifølge rapporten 
koster 3118 kr.om måneden, betyder 
det, at der mangler omkring 1000 kr. 
i budgettet. Også tidligere omtalte 
CASA har undersøgt leveforholdene 
for mennesker på nedsatte sociale 
ydelser som følge af starthjælp, kon- 
tanthjælpsloft og 450-timers regel. 


”Over halvdelen har oplevet ikke 
at have råd til sko, tøj, tandlæge el- 
ler frisk frugt og grøntsager dagligt. 
Og omkring hver fjerde har måttet 
opgive at spise tre måltider mad om 
dagen eller at købe lægeordineret 
medicin”, forklarede Finn Kenneth 
Hansen fra CASA således til Dagbla- 
det Arbejderen i forbindelse med 
præsentationen af rapporten ”Livet 
på de laveste sociale ydelser” fra 
2009. I følge Arbejderbevægelsens 
Erhvervsråd lever 65.000 børn og i 
alt 346.000 mennesker i fattigdom i 
Danmark. 


Regeringen hetzer løs 
Selv om den nye regering vil af- 
skaffe de såkaldte fattigdomsydelser 


(starthjælp, kontanthjælpsloft osv.) 

har den samtidig i yderst 

skingre toner vars- 

let en hårdere kurs 

over for arbejds- 

løse og førtidspen- 

sionister. Socialmi- 

nister Karen Hække- 

rup hævder således, 

at der skulle eksistere 

en ”krævementalitet”, 

hvor f.eks. de arbejds- 

løse fokuserer mere på, 

hvad de kan få end hvad 

de selvyder, hvilket bak- 

kes op af statsminister 

Helle Thorning-Schmidt, 

der kalder dette påståede 

”normskred” en ”stærk 
provokation”. 


Desuden vil beskæftigelses- 
minister Mette Frederiksen bruge 
flere hundrede millioner kroner på 
at genundersøge alle de svageste le- 
diges arbejdsevne, tvinge arbejdsløse 
under 30 år til at tage en uddannelse, 
stoppe tildelingen af førtidspen- 
sion til personer under 35 år, tvinge 
arbejdsløse ud i særlige kontant- 
hjælpsjobs som f.eks. havearbejde og 
erstatte samtaler med krav om frem- 
møde i et arbejde, der skal afprøve de 
arbejdsløses arbejdsevne. 


Politikere og erhvervsliv 
hasser 

”Der må være en krisebevidsthed, 
som vi må se at få italesat noget 
mere”, forklarer Karen Hækkerup i 
sit opgør med ”krævementaliteten”. 
Med andre ord handler det om, at 
arbejdsløse og førtidspensionister 
mentalt skal indstille sig på at betale 
for den økonomiske krise, som er 
fremkaldt af de rige, bankerne, de 
store virksomheder og det kapitali- 
stiske system, de profiterer på. Den 
nye regering har som bekendt valgt 
at frede de rige og erhvervslivet. 


Det er ellers netop de sidstnævnte, 
og ikke arbejdsløse og førtidspen- 
sionister, der gang på kræver bank- 
pakker og skattelettelser samtidig 
med, at deres egen skattebetaling 
de senere år er dalet kraftigt. Samme 
”krævementalitet” har folketingspo- 
litikerne lige udvist ved at fastholde 
deres mulighed for at gå tidligere på 
pension end resten af befolkningen. 
Og som nævnt vil de rige, erhvervs- 
livet og politikerne tilmed sende 
regningen for deres økonomiske sy- 
stems krise videre til os. Hvem sagde 
nasserøve? 

